5 τρόποι να μειώσετε το οικολογικό σας αποτύπωμα - Αρκαδικά Νέα\n5 τρόποι να μειώσετε το οικολογικό σας αποτύπωμα\nΠαγκόσμια ημέρα περιβάλλοντος η σημρινή και ιδανική μέραα για να πάρετε ορισμένες θετικές για τη ζωή σας αποφάσεις. Το περιβάλλον ζητάει βοήθεια και αυτό έχει γίνει πλέον ξεκάθαρο σε παγκόσμιο επίπεδο. Πώς μπορούμε όμως να το βοηθήσουμε να πάρει μία ανάσα;\nΗ απάντηση είναι, μειώνοντας το οικολογικό μας αποτύπωμα. Οικολογικό αποτύπωμα είναι ο αντίκτυπος ενός ατόμου ή μιας κοινότητας στο περιβάλλον. Αν σκεφτούμε το φαγητό, το νερό, την ενέργεια και τους πόρους που καταναλώνουμε στην καθημερινότητα μας, ίσως συνειδητοποιήσουμε πόσο επιβαρύνουμε τον πλανήτη μας. Υπάρχουν όμως κάποιες συνήθειες που ποτέ δεν είναι αργά να υιοθετήσουμε και που αν και μικρές, αποδεικνύονται σωτήριες.\n1. Πείτε όχι στις πλαστικές σακούλες\nΜειώνοντας την ποσότητα του πλαστικού στη ζωή σας, βοηθάτε το περιβάλλον περισσότερο από ό, τι αντιλαμβάνεστε. Το πλαστικό, όχι μόνο δεν αποσυντίθεται ποτέ, αλλά κατασκευάζεται με την καύση ορυκτών καυσίμων και χημικών ουσιών που είναι ιδιαίτερα βλαβερά και για τον αέρα. Αγοράστε μια επαναχρησιμοποιήσιμη τσάντα παντοπωλείου, που μπορείτε να προμηθευθείτε σε σχεδόν οποιοδήποτε μπακάλικο. Εάν αισθάνεστε δημιουργική, μπορείτε να βρείτε στο Pinterest τον τρόπο να φτιάξετε τη δική σας, από μαλακές μαξιλαροθήκες και μπλουζάκια.\n2. Πείτε όχι στα πλαστικά μπουκάλια\nΚουβαλήστε μαζί σας ένα επαναχρησιμοποιήσιμο μπουκάλι όπου κι αν πάτε. Αγοράστε μια επαναχρησιμοποιήσιμη φιάλη καλής ποιότητας χωρίς πλαστικό, ίσως κατασκευασμένη από γυαλί ή ανοξείδωτο ατσάλι. Θα σώσει το περιβάλλον και θα διαρκέσει περισσότερο. Για μια φτηνή επιλογή μπορείτε απλά να χρησιμοποιήσετε ένα βάζο.\n3. Κάνετε πιο σύντομα ντους\nΑυτό θα σας βοηθήσει να μειώσετε τη σπατάλη νερού εξοικονομώντας χρόνο, χρήμα και βοηθώντας το περιβάλλον. Γνωρίζατε ότι δεν χρειάζεται να λούζετε τα μαλλιά σας καθημερινά; Στην πραγματικότητα είναι κακό για τα μαλλιά σας. Το λούσιμο των μαλλιών είναι συνήθως αυτό που χρειάζεται περισσότερο χρόνο στο ντους, οπότε την επόμενη φορά απλά δέστε τα μαλλιά σας και πλύνετε μόνο το σώμα σας.\nΛούστε τα μαλλιά σας κάθε δεύτερη μέρα. Απλώς αναρωτηθείτε, αν πρέπει πραγματικά να είστε κάτω από το νερό για μισή ώρα. Για να δείτε πόσο νερό χρησιμοποιείτε όταν κάνετε ντους, απλώς κλείστε με την τάπα την αποχέτευση και παρακολουθήστε πόσο θα γεμίσει η μπανιέρα. Μπορεί να εκπλαγείτε με το αποτέλεσμα.\n4. Μειώστε τις συσκευασίες των τροφίμων\nΔοκιμάστε να επιλέξετε χύμα τρόφιμα. Φέρτε ένα βάζο και γεμίστε το. Πολλά μέρη έχουν αρχίσει να έχουν επαναχρησιμοποιήσιμες συσκευασίες. Μπορείτε επίσης να χρησιμοποιήσετε τις επαναχρησιμοποιήσιμες τσάντες. Όχι, μόνο θα μειώσετε δραστικά τα απόβλητα, αλλά θα αναγκαστείτε επίσης να τρώτε πολύ πιο υγιεινά. Μπορείτε ακόμη και να μειώσετε τη συσκευασία τροφίμων όταν ετοιμάζετε το γεύμα σας για την εργασία ή το σχολείο. Υπάρχουν εταιρείες που φτιάχνουν πλαστικά ή μεταλλικά δοχεία μεσημεριανού γεύματος, επαναχρησιμοποιήσιμες σακούλες σνακ ακόμη και χαρτοπετσέτες.\n5. Μειώστε την ενέργεια που καταναλώνετε\nΚρατήστε το φως ανοιχτό μόνο στο δωμάτιο που βρίσκεστε. Μην ζεσταίνετε το σπίτι όταν βρίσκεστε έξω. Χρησιμοποιήστε λαμπτήρες LED. Φορέστε πιο ζεστά ρούχα αντί να ανοίξετε αμέσως τη θέρμανση. Ανοίξτε τα παράθυρα το καλοκαίρι αντί για το air condition. Αποσυνδέστε από το ρεύμα τα ηλεκτρονικά που δεν χρησιμοποιείτε τακτικά. Αυτά αρκούν για να κάνετε τη διαφορά!\nΠροηγούμενο άρθροΣτο Λιμποβίσι το Arcadia Classic Tour – Ξενάγηση και αναμνηστικά από τον Δήμο Τρίπολης!\nΕπόμενο άρθροΤσιτσιπάς: Στους «16» του Roland Garros ο Έλληνας τενίστας


Posted By: Εφημερίδα Κοζάνη Kozanion: Μάιος 28, 2015 In: Ειδήσεις, οικονομία, πολιτικήNo Comments\nκ.Ζήδρου –Γρηγοριάδου Αλίκη\nΜΠΕ του έργου: Εκμετάλλευση ενιαίου λατομείου βιομηχανικού ορυκτού ολιβινίτη έκτασης 248.255,62 τ.μ. στη θέση «Σκούμτσα-Γωνιές», Δήμου Γρεβενών, της ΠΕ Γρεβενών, στην Περιφέρεια Δυτικής Μακεδονίας από την εταιρεία ΘΕΡΜΟΛΙΘ Α.Ε.\nΜΠΕ του έργου : «Συνέχιση λειτουργίας χοιροτροφικής μονάδας δυναμικότητας 230 χοιρομητέρων με τα παράγωγά τους μέχρι τελικής πάχυνσης-προσθήκη κτιρίου-τροποποίηση μονάδας βιολογικής επεξεργασίας λυμάτων – παραγωγή βιοαερίου και Σ.Η.Θ.».\nΣΜΠΕ του έργου : «Επιχειρησιακό Πρόγραμμα Αλιείας και Θάλασσας 2014-2020».\nΜΠΕ του έργου : «Τροποποίηση του έργου ΔΙΑΔΡΙΑΤΙΚΟΣ ΑΓΩΓΟΣ ΦΥΣΙΚΟΥ ΑΕΡΙΟΥ (ΑΦΑ) & ΣΥΝΟΔΕΥΤΙΚΕΣ ΕΓΚΑΤΑΣΤΑΣΕΙΣ (ΤΑΡ)»\nΜΠΕ του έργου : «Κατασκευή εγκαταστάσεων μηχανοκίνητου αθλητισμού σε αποκατεστημένη περιοχή του ορυχείου Κύριου Πεδίου του Λιγνιτικού Κέντρου Δυτικής Μακεδονίας στην Τ.Κ. Αγίου Χριστοφόρου του Δήμου Εορδαίας της ΠΕ Κοζάνης, από τη Δ/νση Μελετών του Λιγνιτικού Κέντρου Δυτ. Μακεδονίας της ΔΕΗ Α.Ε.\nΜΠΕ του έργου: Αιολικός Σταθμός παραγωγής ηλεκτρικής ενέργειας ισχύος 10 MW και συνοδών έργων φερόμενης ιδιοκτησίας της «ΑΙΟΛΙΚΗ ΜΑΥΡΟΛΙΘΑΡΟ» στη θέση Προφήτης Ηλίας» ΔΕ Αντιχασίων και Καμβουνίων και Δήμους Ελασσόνας και Σερβίων-Βελβεντού.


Αυτή είναι η ιστορία του τραγουδιού «Αύγουστος» του Ν. Παπάζογλου | LIFESTYLE | thepressroom.gr\nΑυτή είναι η ιστορία του τραγουδιού «Αύγουστος» του Ν. Παπάζογλου\n22/08/17 - 11:27\nΕνημερώθηκε: 22/08/17 - 11:27\nΟ Αύγουστος είναι από τα πιο εμβληματικά τραγούδια του καλοκαιριού και του Νίκου Παπάζογλου. Στο μυαλό όλων μας είναι συνδυασμένο με τον καλοκαιρινό έρωτα και την αγάπη. Την ίδια στιγμή όμως κρύβει ένα μυστικό…\nΟ Παπάζογλου το χαρακτήρισε ως βιωματικό, καθώς το έγραψε σε μια ιδιαίτερα δύσκολη περίοδο της ζωής του.\nΤην εποχή που το σπίτι του στη Θεσσαλονίκη καταστράφηκε από τον μεγάλο σεισμό του 1978. Η σύζυγός του και η νεογέννητη κόρη τους αναγκάστηκαν να μετακομίσουν στην Αμερική για λίγο καιρό μέχρι να φτιαχτεί το σπίτι τους και υποχωρήσει ο πόνος.\nΟ Νίκος Παπάζογλου φιλοξενήθηκε στο σπίτι του Διονύση Σαββόπουλου στο Πήλιο που συνήθιζε να κάνει διακοπές περιτριγυρισμένος από φίλους.\nΕκεί ο συνθέτης γνώρισε μία εντυπωσιακή κοπέλα κι ένιωσε απίστευτη έλξη για εκείνη. Ένας έρωτας όμως που δεν μπορούσε να πραγματοποιηθεί, καθώς πίσω υπήρχαν μια υπέροχη νεογέννητη κόρη και η γυναίκα του.\nΠροκειμένου να μην χαλάσει το γάμο του, επέστρεψε στην Θεσσαλονίκη. Το μαρτύριο ενός ανικανοποίητου έρωτα αποτέλεσε πηγή έμπνευσης ενός εκπληκτικού τραγουδιού και κάπως έτσι γεννήθηκε ο Αύγουστος.\nΓνωστός καλλιτέχνης δέχεται απειλές για την ζωή του από Αλβανούς\nΤο Despacito με... κλαρίνα σε ελληνικό πανηγύρι (ΒΙΝΤΕΟ)\nΗ Κατερίνα Σικινιώτη επέστρεψε στην Μύκονο και την... έκαψε (ΒΙΝΤΕΟ)


Αυτός είναι ο Top covid free προορισμός για τις καλοκαιρινές σας διακοπές... - SmallTalk.gr\nΑυτός είναι ο Top covid free προορισμός για τις καλοκαιρινές σας διακοπές…\n7 Μαΐου 2021 18 Ιουνίου 2021 Σταματίνα Φιλιππίδου\tCovid-19 free, καλοκαιρινοί προορισμοί, Χάλκη\nΌλοι, μάλιστα, οι κάτοικοι του νησιού έχουν εμβολιαστεί και περιμένουν με αγωνία την καλοκαιρινή περίοδο, καθώς ο τουρισμός είναι η… ατμομηχανή της τοπικής οικονομίας.\nΓια να εμβολιαστούν οι ντόπιοι καταστρώθηκε ένα ολόκληρο σχέδιο: Τον περασμένο Μάρτιο κατέφτασε στο νησί μία μονάδα του στρατού για να βοηθήσει στο εμβολιαστικό πρόγραμμα, με τους μεγαλύτερους σε ηλικία κατοίκους να μπαίνουν σε ένα μικρό αμαξάκι του γκολφ που περνούσε μέσα από τα λιθόστρωτα μονοπάτια για να τους πάει στο κέντρο υγείας.\nΚαι η Χάλκη, βλέπετε- ήταν και είναι το ιδανικό νησί γιατί διαθέτει τα πάντα. Είναι τόσο όμορφη που όταν την πρωτοβλέπεις απ’ το λιμάνι θαρρείς ότι έχει βγει από καρτ-ποστάλ.\nΈχει πανέμορφες παραλίες με τον Πόνταμο και τα Κάνια να ξεχωρίζουν για τα υπέροχα νερά τους. Μια βόλτα στο Νημποριό, το λιμάνι με τα πολύχρωμα σπίτια, τις κεραμοσκεπές και αναπαλαιωμένα αρχοντικά θα αδειάσει το μυαλό σου και θα σε βάλει σε μια άλλη καθημερινότητα, όπου όλα κυλούν πιο ήρεμα και χαλαρά.\nΑν βρεθείς στο νησί, ασφαλώς δεν γίνεται να χάσεις μια εμπειρία ζωής όπως η εκδρομή στην Αλιμιά. Πρόκειται για μία νησίδα ανάμεσα στη Χάλκη και τη Ρόδο στην οποία πηγαίνεις με το καΐκι που αναχωρεί από το Νημποριό.\nΌταν φτάσεις θα κάνεις μπάνιο σε μια συγκλονιστική παραλία με καταγάλανα νερά και η φωτογραφική μηχανή του κινητού σου δεν θα σταματήσει τα κλικ στη λίμνη με αλμυρό νερό που θα δεις και στο τοπίο με τα ερείπια και το απόλυτο γαλάζιο.\nΟι τιμές στο νησί είναι κάτι παραπάνω από δελεαστικές. Με 50€ τον Ιούνιο μπορείς να νοικιάσεις ολόκληρο σπίτι δίπλα στη θάλασσα στο οποίο χωράνε άνετα άλλα τρία άτομα. Όσο για το φαγητό, αυτό είναι ίσως το καλύτερο κομμάτι των διακοπών σου στη Χάλκη μετά τις παραλίες.\nΤα χαλκίτικα μακαρούνια, τα χαλκίτικα κουλιά και το γεμιστό κατσικάκι με ρύζι και μυρωδικά είναι τα πιάτα που πρέπει οπωσδήποτε να δοκιμάσεις αν είσαι καλοφαγάς και προτιμάς να ξεφεύγεις από τα «σίγουρα» και να επιλέγεις γεύσεις που θα σου μείνουν αξέχαστες.\n← Μπάρες βρώμης με ταχίνι και διπλή σοκολάτα\nΑνοίγουν οι βρεφονηπιακοί σταθμοί στις 17 Μαΐου →


anTii: Η ενδεκάδα στο ματς με τη Νιγηρία - To Antii εύχεται μέσα από την καρδιά του Καλή Επιτυχία στα παιδιά και τον Ρεχάγκελ!\nΗ ενδεκάδα στο ματς με τη Νιγηρία - To Antii εύχεται μέσα από την καρδιά του Καλή Επιτυχία στα παιδιά και τον Ρεχάγκελ!\nΤους αξίζει ένα λεονταρίσιο τέλος. Παρολαυτά δεν θα τους περιμένουμε με το τουφέκι στη γωνία αν δεν μπορέσουν (τουλαχιστον οι λογικοί και μπεσαλήδες Έλληνες). Και ειδικά αυτόν τον χρυσό άνθρωπο τον Ρεχάγκελ. Καλή επιτυχία\nΗ ενδεκάδα με την οποία θα παραταχτεί η Εθνική Ελλάδος στο σημερινό παιχνίδι κοντρα στην εθνική Νιγηρίας είναι:\nΤζόρβας, Βύντρα, Τοροσίδης, Κυργιάκος, Παπασταθόπουλος, Αβραάμ Παπαδόπουλος, Τζιόλης, Κατσουράνης, Καραγκούνης, Γκέκας, Σαλπιγγίδης.\nΕτικέτες αθλητικα, Εθνικη Ελλαδος, Μουντιαλ, ποδοσφαιρο, Ρεχαγκελ


Παρελθόν από τον Παναργειακό η οικογένεια Λυμπέρη - Παραπολιτικά Αργολίδα\nΈνα χρόνο μετά την ανάληψη της διοίκησης του Παναργειακού από την οικογένεια Λυμπέρη, έπεσαν οι τίτλοι τέλους.\nΟι εξελίξεις είναι ραγδαίες στους “λύκους” στο ξεκίνημα της χρονιάς: σύμφωνα με πληροφορίες ο Αντώνης Λυμπέρης αποφάσισε να μην συνεχίσει να είναι ο πρόεδρος της ομάδας. Στην πόρτα της εξόδου θα τον ακολουθήσει και ο γιος του Γιάννης, που αποτελούσε μέλος του συμβουλίου.\nΠερισσότερες λεπτομέρειες για τους λόγους που τους ώθησαν σε αυτή την κίνηση αναμένουμε όπως και οι φίλαθλοι του Παναργειακού στην γενική συνέλευση που τον νομιμοποίησε ως πρόεδρο της ομάδας, κάνοντας τον οικονομικό και διοικητικό απολογισμό.\nTags: Αντώνης Λυμπέρης, Παναργειακός


Πελοπόννησος - Νέα προγράμματα μέσω ΕΣΠΑ για την στήριξη των επιχειρήσεων\nΤην διαχείριση 3 νέων Δράσεων του ΕΠΑνΕΚ (ΕΣΠΑ 2014-2020)\nπου στοχεύουν στην βελτίωση της ανταγωνιστικότητας των επιχειρήσεων\nανατέθηκαν στην Διαχειριστική Ευρωπαϊκών Προγραμμάτων\nΔυτικής Ελλάδος-Πελοποννήσου-Ηπείρου-Ιονίων Νήσων,\nμέσω του ΕΦΕΠΑΕ, μετά την προκήρυξη τους από το Υπουργείο Οικονομίας και Ανάπτυξης.\n"Ψηφιακό Βήμα" (π/υ 50 εκατ. ευρώ) και "Ψηφιακό Άλμα" (π/υ 50 εκατ. ευρώ): αφορούν στην υποστήριξη πολύ μικρών, μικρών και μεσαίων επιχειρήσεων όλων των κλάδων για στοχευμένες επενδύσεις σε Τεχνολογίες Πληροφορικής και Επικοινωνιών.\nΣτο πλαίσιο της δράσης "Ψηφιακό Βήμα", δύναται να υποβληθούν επενδυτικά σχέδια από 5.000 ευρώ έως 50.000 ευρώ, ενώ στη δράση "Ψηφιακό Άλμα" από 55.000 ευρώ έως 400.000 ευρώ.\n"Ποιοτικός Εκσυγχρονισμός" (π/υ 150 εκατ. ευρώ): αφορά μεσαίες επιχειρήσεις για την υλοποίηση επενδυτικών σχεδίων από 50.000 ευρώ έως 400.000 ευρώ.\nΣτόχος της δράσης είναι η ενίσχυση των επιχειρήσεων για την παραγωγή προϊόντων και υπηρεσιών υψηλής ποιότητας και για τη βελτίωση των εξαγωγικών τους δυνατοτήτων.\nΓραφείο Πληροφόρησης ΕΥΔ ΕΠΑνΕΚ: Λεωφ. Μεσογείων 56, Αθήνα .\nΤηλεφωνική ενημέρωση στο 801 11 36 300 .\nΕmail: infoepan@mou.gr .\nΙστοσελίδες : www.antagonistikotita.gr , www.espa.gr\nΣημεία Πληροφόρησης ΕΦΕΠΑΕ & των Περιφερειακών Μονάδων τους:\nΓια τη Διαχειριστική Ευρωπαϊκών Προγραμμάτων\nμπορείτε μπορείτε να απευθυνθείτε ή να ανατρέξετε\nστο Γραφείο Πληροφόρησης Μιχαλακοπούλου 58.\nΤηλ. 2610 622711 (εσωτ 8)\nκαθώς και στην ιστοσελίδα www.diaxeiristiki.gr,\nστα κοινωνικά δίκτυα: Facebook , Twitter , youtube .


Πρόταση - παρέμβαση Κοντογιάννη για τα νάϋλον απόβλητα αγροτικής χρήσης - Ηλεία Live!\nΠρόταση - παρέμβαση Κοντογιάννη για τα νάϋλον απόβλητα αγροτικής χρήσης\nΕίναι γνωστό ότι στην ευρύτερη περιοχή του κάμπου της ΠΕ Ηλείας (Δήμοι - ΄Ηλιδας-Πηνειού-Ανδραβίδας-Κυλλήνης ) και Δυτικής Αχαΐας λόγω των καλλιεργειών κηπευτικών χρησιμοποιείται πλαστικό φιλμ ΡΕ (νάιλον ). Η χρήση του είναι εκτεταμένη στις ετήσιες υπαίθριες καλλιέργειες είτε για εδαφοκάλυψη είτε για χαμηλή κάλυψη με σκοπό την πρωίμιση . Ταυτόχρονα χρησιμοποιείται ως υλικό κάλυψης στις θερμοκηπιακές εγκαταστάσεις της περιοχής όπου καλλιεργείται κυρίως φράουλα αλλά και τελευταία καρπούζια, πεπόνια ακόμα και πατάτες.\nΗ έκταση των ετήσιων καλλιεργειών υπό χαμηλή κάλυψη (καρπούζια –πεπόνια) εκτιμάται γύρω στα 50.000 στρέμματα ενώ οι εκτάσεις θερμοκηπιακών καλλιεργειών γύρω στα 15.000 στρέμματα. Εκτιμάται ότι η χρησιμοποιούμενες ποσότητες πλαστικών σε ένα χρόνο είναι περίπου 11.500 τόνοι (350 τόνοι πλαστικών εδαφοκάλυψη , 9000 τόνοι πλαστικών χαμηλής κάλυψης και 2000 τόνοι πλαστικών κάλυψης θερμοκηπίων στα οποία το υλικό αλλάζει κάθε τρία χρόνια περίπου).\nΠρακτικά για την αποκομιδή των υλικών αυτών στην παρούσα φάση δεν υπάρχει συγκεκριμένο σχέδιο ενεργειών. Παλιότερα στο Δήμο Λεχαινών υπήρχε χώρος συγκέντρωσης με πρέσα (δεματοποιητής) και έπειτα οδηγούνταν στην Αθήνα για περαιτέρω αξιοποίηση. Μέρος των απορριμμάτων και τώρα οδηγείται από ιδιωτικές επιχειρήσεις στη ανακύκλωση.\nΓια τη δημιουργία τέτοιου χώρου θα απαιτηθεί μια έκταση περίπου 5- 10 στρεμμάτων με τη δυνατότητα σύνδεσης με το δίκτυο της ΔΕΗ για τη λειτουργία της πρέσας με τριφασικό ρεύμα. Η χωροθέτηση του θα μπορούσε να γίνει στην περιοχή των Λεχαινών ώστε να βρίσκεται στο κέντρο της ευρύτερης περιοχής του κάμπου.\nΣτον ίδιο χώρο θα μπορούσε να γίνεται και η συγκέντρωση των άδειων συσκευασιών των γεωργικών φαρμάκων, δεδομένου ότι στο άμεσο μέλλον θα τεθεί επιτακτικά το θέμα στα πλαίσια ολοκληρωμένης διαχείρισης για την παραγωγή ασφαλών και ποιοτικών προϊόντων.\nΣε κάθε περίπτωση η υλοποίηση μιας τέτοιας πρότασης απαιτεί τη συνεργασίας κεντρικής εξουσίας και Τοπικής Αυτοδιοίκησης και αυτήν την συνεργασία θα επιδιώξω άμεσα μετά την 7η Ιουλίου, όταν ο λαός με την ψήφο του εμπιστευθεί τη διακυβέρνηση της χώρας στη Νέα Δημοκρατία.\nΝέα Δημοκρατία, Γιώργος Κοντογιάννης, Υποψήφιος Βουλευτής\nΗλεία: Ανακοίνωσε και επίσημα Κοντογιάννη η Νέα Δημοκρατία\nΣτην Δ.Α. Ηλείας ο Κοντογιάννης - Πρώτη προτεραιότητα η ασφάλεια των πολιτών του νομού\nΑναπτυξιακό Ολυμπίας: Γιώργος Κοντογιάννης παρέμβαση στην ενότητα για τα αγροτικά\nΤην παρέμβαση της Περιφέρειας στον Πηνειακό Λάδωνα ζητεί ο Γ. Κοντογιάννης\nΚοντογιάννης: Η κτηνοτροφία μπορεί να συμβάλλει στην έξοδο από την κρίση - Επαφές με παραγωγούς και κτηνιάτρους\nΣτον ΤΟΕΒ Γαστούνης ο Γιώργος Κοντογιάννης\nΤα αγροτικά προβλήματα της Ηλείας συζήτησαν Κοντογιάννης - Βαλιανάτος\nΤον Μητροπολίτη Ηλείας κ.κ. Γερμανό επισκέφθηκε ο Γ. Κοντογιάννης\nΓ. Κοντογιάννης: Η φωτιά στη Στροφυλιά ανέδειξε την ανικανότητα του κράτους\nΓ. Κοντογιάννης: Στις 26 Μαΐου λέμε «ως εδώ» στο ψέμα και στην παρακμή


Η GoPro εγκαταλείπει τα drones | Fortunegreece.com\nΟι άσχημες επιδόσεις της μετοχής της φέρνει απολύσεις και μεγάλες αλλαγές πολιτικής πωλήσεων.\nΗ GoPro, η εταιρεία που έγινε γνωστή για τις κάμερες δράσης που οι χρήστες μπορούν να παίρνουν μαζί τους σε διασκεδαστικές εκδρομές, αντιμετωπίζει σημαντικά προβλήματα.\nΗ εταιρεία ανακοίνωσε τη Δευτέρα την πρόθεσή της να μειώσει το εργατικό της δυναμικό κατά 20% και να εγκαταλείψει τον κλάδο των μη επανδρωμένων αεροσκαφών (drones). Η κίνηση θα μειώσει το συνολικό εργατικό δυναμικό της GoPro σε μόλις 1.000 άτομα, μετά την ολοκλήρωση τουλάχιστον 250 απολύσεων.\nΗ GoPro ανακοίνωσε επίσης ότι θα μειώσει τη χρηματική αποζημίωση του ιδρυτή και CEO της εταιρείας, Nick Woodman, σε μόλις 1 δολάριο το 2018.\n«Η GoPro δεσμεύεται ότι θα αντιστρέψει την πορεία της μέσα στο 2018», δήλωσε ο Woodman σε δήλωσή του.\nΤα σχόλιά του συνοδεύθηκαν από την είδηση ότι η GoPro αναγκάστηκε να αναθεωρήσει προς τα κάτω την πρόβλεψη εσόδων για το 4ο τρίμηνο, στα 340 εκατομμύρια δολάρια, αφότου προέκυψε μείωση στα έσοδά της κατά 80 εκατομμύρια δολάρια.\nΗ επιχειρηματική δραστηριότητα της GoPro αντιμετωπίζει αντιξοότητες από όλες τις πλευρές. Ο κύριος τομέας δραστηριοποίησης της εταιρείας – οι κάμερες δράσης – αντιμετωπίζει προβλήματα λόγω της αδύναμης ζήτησης.\nΣε μια προσπάθεια να το αντιμετωπίσει αυτό, η GoPro τον Δεκέμβριο μείωσε την τιμή στο μοντέλο Hero5 Black και την περασμένη Κυριακή έκανε το ίδιο και στο Hero6 Black. Η GoPro δήλωσε ότι οι περικοπές των τιμών συνέβαλαν στην προσέλκυση περισσότερων πελατών και ότι η μείωση της τιμής κατά 100 δολάρια στο μοντέλο Hero6 Black θα μπορούσε επίσης να βοηθήσει την εταιρεία το πρώτο τρίμηνο.\nΣε γραπτή ανακοίνωσή της, η GoPro ανέφερε ότι αποφάσισε να ξεφορτωθεί το τμήμα του Karma drone λόγω των χαμηλών περιθωρίων κέρδους που επιβάλλει η «εξαιρετικά ανταγωνιστική εναέρια αγορά».\nΗ εταιρεία ανέφερε επίσης «ένα εχθρικό ρυθμιστικό περιβάλλον», τόσο στις ΗΠΑ όσο και στην Ευρώπη, το οποίο θα μπορούσε να προκαλέσει περισσότερα προβλήματα μέσα στα επόμενα έτη.\nΚοιτάζοντας μπροστά, η GoPro είπε ότι οι περικοπές κόστους της μαζί με το αναθεωρημένο μίγμα προϊόντων θα συμβάλλουν στην επίτευξη κερδοφορίας το δεύτερο εξάμηνο του έτους.\nΗ τιμή της μετοχής της GoPro έπεφτε κατά 25%, στα 5,67 δολάρια, στην αρχή της διαπραγμάτευσης τη Δευτέρα.


Να του 'ρθει!\nΣΥΝΤΡΟΦΕ, ξαναπές μου εκείνο το ηρωικό και ενθαρρυντικό, που λέει πως του Έλληνος ο τράχηλος ποτέ ζυγόν δεν υποφέρει. Έχω μεγάλη ανάγκη να το ακούσω, τώρα που έμαθα πως το προσχέδιο του Προϋπολογισμού για το 2011, που κατατέθηκε στη Βουλή, προβλέπει να μου πάρουν ό,τι έχω και δεν έχω.\nΦτιάξε με, τώρα που μετά απ’ όλα, βγήκε καπάκι κι ο πρωθυπουργός και με ευχαρίστησε που αγογγύστως υπομένω όσα μου κάνει. Προσφέρομαι, είπε!... Για τον Γιώργο, ρε γαμώτο!\nΑκούγοντας, παιδιόθεν, αυτό περί τραχήλου και ζυγού ηρωικό, αναρωτιόμουν ποιος ήταν αυτός ο ελληνολάτρης (έως και εθνικιστής) φιλόσοφος ποιητής που το έγραψε και σε ποια στιγμή ιερής αγανάκτησης το εμπνεύστηκε! Πόσον περήφανο, ως Έλληνα, με έκανε αυτός ο στίχος! Μέχρι που έμαθα πως δεν γράφτηκε από ποιητή επικό, αλλά από ποιητή σατιρικό!\nΟ Σουρής το έγραψε, για να ειρωνευτεί τη δήθεν ελληνική υπερηφάνεια! Ο πλήρης στίχος λέει: «Κι αυτός ο έσχατος Ρωμιός για όλα κάτι ξέρει: Έλληνος τράχηλος ποτέ ζυγόν δεν υποφέρει!».\nΗ αλήθεια- η πικρή αλήθεια- είναι πως, από παιδιά, σε κάποια μορφή «ζυγού» εκπαιδευτήκαμε. Μεγαλώσαμε παίζοντας «Μπιζ!». Φάγαμε τόσα χτυπήματα στην παλάμη, με στόχο να μαντέψουμε ποιος μας βάραγε, ώστε δικαιολογημένα τώρα ανεχόμαστε τα χαστούκια που τρώμε κι απλώς προσπαθούμε να μαντέψουμε ποιοι μας τα ρίχνουν. Η κυβέρνηση;... Η Ευρώπη;... Το ΔΝΤ;... Ποιοι;\nΌποιο αγόρι μεγάλωσε στην Ελλάδα, σίγουρα θυμάται πως, κάθε που πήγαινε στο σχολείο ή στη γειτονιά φρεσκοκουρεμένο, έτρωγε από τα άλλα παιδιά μια σβουριχτή καρπαζιά στον σβέρκο, ενώ του έλεγαν «με γειά, ρε!»; Κι ο Όλι Ρεν, με τον δικό του τρόπο, αυτό μας είπε: Με τις υγείες σας!... Κουράγιο Έλληνες!... Κι έπεσε η σβουριχτή!\nΥπάρχει Ελληνάκι που να μη θυμάται πως, όταν κάποιο παιδί έλεγε κανα ψέμα, δεν ακουγόταν από κάποιον η φράση «να του’ρθει!» και τον πλάκωναν όλοι οι άλλοι στις σφαλιάρες;\nΟ Γιώργος Παπανδρέου δεν μεγάλωσε σαν εμάς, στην Ελλάδα! Ούτε «Μπιζ» έπαιξε, ώστε να το ξέρει το παιχνίδι, ούτε φρεσκοκουρεμένος σε δημόσιο σχολείο πήγε, για να έχει μάθει το «με γεια, ρε!» ενώ θα έτρωγε την καρπαζιά. Κι είναι μεγάλος πια, για να τα μάθει τώρα. Καλά θα κάνει όμως να μάθει το «να του’ρθει!», που έλεγαν πριν πλακώσουν τους τερατολόγους στις σφαλιάρες, για να μην εκπλαγεί για ό,τι θα του συμβεί όπου να ‘ναι.... Συντόμως!\n18/10 15:36 Λουκρητια\n18/10 15:46 Λουκρητια\nΕχει κι αλλο:\n18/10 18:37 Personal Jesus\nΝα του'ρθει η σφαλιάρα από τα ψέματα, γιατί από το "με γεια,ρε" δύσκολο. Ολίγες, βλέπεις, οι τρίχες της κεφαλής :pp\n18/10 21:01 Ydroxoos\nΡεσυς ο ανθρωπας αμερικανος ειναι και η μανα του στην cia δουλευε η γυναικα που θελεται να ξερει απο δαυτα?\nΤου ειπαν οτι αυτα πρεπει να κανει για την πατριδα(αμερικη) του και αυτα κανει.\n18/10 21:35 panini\nΓέρο αυτά ΤΙ μάρκα είναι?\n18/10 21:36 jerri\n18/10 21:44 gerodimos\nΣα να μοιάζουν μ΄αυτά!\n18/10 21:48 jerri\nΣτείλτε τη διεύθυνση στην κυρία...


Από Δευτέρα 1 Νοεμβρίου εκπτώσεις - Πότε "πέφτει" η Black Friday | Lesvosnews.net\n31/10/2021 - 16:29\nΑπό Δευτέρα 1 Νοεμβρίου εκπτώσεις - Πότε "πέφτει" η Black Friday\nΤο πρώτο δεκαήμερο του Νοεμβρίου αποτελεί την ενδιάμεση εκπτωτική περίοδο για τα καταστήματα που σημαίνει ότι όσοι καταναλωτές επιθυμούν μπορούν να κάνουν τις αγορές τους με έκπτωση.\nΗ ανακοίνωση από τον Εμπορικό Σύλλογο Μυτιλήνης:\nΑπό τον Εμπορικό Σύλλογο γνωστοποιείται ότι η ενδιάμεση φθινοπωρινή εκπτωτική περίοδος για την πόλη μας θα αρχίσει από τη Δευτέρα 1 Νοεμβρίου και Θα λήξει τη Δευτέρα 15 Νοεμβρίου.\nΠροαιρετικά τα καταστήματα μπορούν να λειτουργήσουν την Κυριακή 7 Νοεμβρίου από ώρα 11.00 έως ώρα 20.00 (παρ. 1 άρθρου 23 ν. 2224/1994).\nΣημειώνεται ότι κατά τη διάρκεια των εκπτώσεων, πέραν της παλιάς και νέας τιμής των προιόντων και υπηρεσιών που πωλούνται με έκπτωση, επιτρέπεται και η αναγραφή και η εμπορική επικοινωνία ποσοστού έκπτωσης.\nΥπενθυμίζεται ότι, τόσο η συμμετοχή στις ενδιάμεσες εκπτώσεις όσο και η λειτουργία των καταστημάτων την Κυριακή 7 Νοεμβρίου, είναι προαιρετικές.\nΘυμίζουμε ότι πάγια θέση του Εμπορικού Συλλόγου είναι η διατήρηση της Κυριακάτικης Αργίας.


Στο Ωνάσειο ο Ισίδωρος Κούβελος- Στον «αέρα» οι εκλογές της... - Star.gr\nΑΘΛΗΤΙΚΑ - AUTO Δευτέρα, 6 Φεβρουαρίου 2017, 16:38\nΣτο Ωνάσειο ο Ισίδωρος Κούβελος- Στον «αέρα» οι εκλογές της Ελληνικής Ολυμπιακής Επιτροπής\nΈνιωσε πόνους στο στήθος\nΔραματικές εξελίξεις ανήμερα των εκλογών στην Ελληνική Ολυμπιακή Επιτροπή.\nΌπως αποκάλυψε ο ΣΠΟΡ FM 94,6, o εκ των υποψηφίων, Ισίδωρος Κούβελος, εισήχθη εσπευσμένα στο «Ωνάσειο» με πόνους στο στήθος και όπως αναφέρεται από την πλευρά του οι εκλογές στην ΕΟΕ είναι στον αέρα.\nΑξίζει να σημειωθεί πως με τα υπάρχοντα δεδομένα ο έτερος υποψήφιος, Σπύρος Καπράλος, φέρεται να έχει οριακό προβάδισμα για να επανεκλεγεί (14-13), μετά την απόρριψη των ασφαλιστικών μέτρων κατά του Ιάκωβου Φιλιππούση.\nΣημειώνεται πως ο Σπύρος Καπράλος έχει τη στήριξη όχι μόνο της κυβέρνησης, αλλά και του Δημήτρη Μελισσανίδη, ο δε Ισίδωρος Κούβελος στηρίζεται από τον κουμπάρο του, Βαγγέλη Μαρινάκη. Σημαντικό ρόλο θα παίξει και η ψήφος της ΕΠΟ, με τον Βαγγέλη Γραμμένο να έχει την υποστήριξη του Ιβάν Σαββίδη.\nΟ εκλεκτός των 27 ομοσπονδιών δεν θα πάρει μόνο την προεδρία στην ΕΟΕ, αλλά θα αποκτήσει προβάδισμα και για να πάρει τη θέση του Έλληνα «αθανάτου» στη Διεθνή Ολυμπιακή Επιτροπή, που «χηρεύει» μετά την αποχώρηση του Λάμπη Νικολάου πριν από 13 μήνες.


Mads Ostberg | NewsAuto.gr\nWRC Ράλι Σουηδίας: Video από το shakedown\nΜπορεί το shakedown να μην είναι τίποτα περισσότερο από ένα «ζέσταμα» για τα πληρώματα, περιλαμβάνει όμως και εντυπωσιακές σκηνές.\nΡάλι Μόντε Κάρλο: Και με χιόνι και βροχή… (video)\nO Sebastien Ogier δάμασε τις μεταβαλλόμενες αλλά σταθερά δύσκολες συνθήκες στις ειδικές διαδρομές κατακτώντας τη νίκη στον πρώτο γύρο του 2014!\nWRC: Οι δοκιμές της Citroen ενόψει Μόντε Κάρλο (video)\nΗ νέα σεζόν για το παγκόσμιο πρωτάθλημα ράλι αρχίζει σε λιγότερο από ένα μήνα και οι ομάδες ήδη προετοιμάζονται για τη πρεμιέρα του Μόντε Κάρλο. Ανάμεσα τους και η Citroen.\nWRC: Με Meeke και Østberg το 2014 η Citroen\nΑλλαγή φρουράς στην εργοστασιακή ομάδα της Citroen που μάχεται στο Παγκόσμιο Πρωτάθλημα Ράλι! Όπως ανακοινώθηκε, τα DS3 WRC θα οδηγούν οι Kris Meeke και Mads Østberg.\nWRC Ράλι Πορτογαλίας: Το ατύχημα του Ostberg (video)\nΤυχερός στην ατυχία του ήταν ο Μαντς Όστμπεργκ αφού τόσο αυτός όσο και ο συνοδηγός του βγήκαν ανέπαφοι από το ατύχημα στην ΕΔ3 του Ράλι Πορτογαλίας.\nOstberg και Qatar στην M-Sport (video)\nΤελικά το μέλλον της M-Sport στο παγκόσμιο πρωτάθλημα ράλι δεν φαντάζει και τόσο ζοφερό. Μπορεί η ανακοίνωση της διακοπής της εργοστασιακής συμμετοχής της Ford στο WRC να αποτέλεσε τεράστιο πλήγμα αλλά δεν αποτελεί και το τέλος του δρόμου για την αγωνιστική ομάδα του Μάλκολμ Ουίλσον, που διαχειριζόταν το αγωνιστικό πρόγραμμα του μεγάλου κατασκευαστή.\nΈκπληξη Ostberg στο Ράλι Ισπανίας\nΜε έναν αναπάντεχο πρωτοπόρο ολοκληρώθηκε το πρώτο σκέλος του Ράλι Ισπανίας, τελευταίου γύρου του φετινού παγκοσμίου πρωταθλήματος. Ο Νορβηγός οδηγός της Adapta Ford μπορεί να πρώτευσε σε μόνο μία από τις έξι χωμάτινες ειδικές διαδρομές της ημέρας αλλά κατάφερε να αποκτήσει προβάδισμα της τάξης των 27 δευτερολέπτων!


Power of Love: Η Στέλλα αγνώριστη με άλλον. Και δεν είναι ο Πάνος! | NewShare.GR\nPower of Love: Η Στέλλα αγνώριστη με άλλον. Και δεν είναι ο Πάνος!\nΕίχαμε δει μέχρι τώρα την μικρότερη αδερφή της Στέλλας Μιζεράκη που είναι φωτιά. Όμως υπάρχει και αγόρι στην οικογένεια. Ένας μικρός αδερφός. Η Στέλλα βέβαια, ως ξανθιά δεν έτυχε να ποζάρει μαζί του- …\nΕίχαμε δει μέχρι τώρα την μικρότερη αδερφή της Στέλλας Μιζεράκη που είναι φωτιά. Όμως υπάρχει και αγόρι στην οικογένεια. Ένας μικρός αδερφός. Η Στέλλα βέβαια, ως ξανθιά δεν έτυχε να ποζάρει μαζί του- καθώς το παλικάρι ζει στην Κρήτη-όμως ως μελαχρινή και χωρίς φακούς επαφής πόζαρε στο παρελθόν περήφανη και έγραφε: «Ο αδερφός μου. Ο πιο όμορφος άνδρας» όμορφο αγοράκι η αλήθεια είναι. Ε, ρε τι θα ακούει τώρα για την αδερφή του…\nΣτέλλα Μιζεράκη – Πάνος Ζάρλας: Δεν Φαντάζεστε ποιο Ζευγάρι της Ελληνικής Showbiz Συνάντησαν στις Διακοπές τους! [φωτο]\nΡάγισε καρδιές η Κατερίνα Λάσπα! Το σπαρακτικό μήνυμα για τις φωτιές και την Παναγία!\nΠροσοχή! Σε ισχύ έκτακτο δελτίο επιδείνωσης καιρού! Που θα χτυπήσει η κακοκαιρία τις επόμενες ώρες;\nΧέρια ψηλά! Η οικογένεια Ρουβά φωτογραφίζεται σύσσωμη και… είναι αξιολάτρευτη!\nΤα πήρε με την ψιλή ο Άγγελος Λάτσιος! Ο γιος της Μενεγάκη έκανε το πιο extreme κούρεμα!\nΔώρος και Αθηνά στην πιο ρομαντική πόζα! Το ερωτiκό ποίημα «όλα τα λεφτά»!\nΗ Καινούργιου ξαναχτύπησε! Σουφρώνει χειλάκια και γράφει… βαθυστόχαστες λεζάντες!\nΕίχαν τελικά κινητά στο Survivor; Η ανάρτηση της Δαλάκα που έσκασε τη βόμβα!


Τεχνολογία – successgreece\nΙntale: “ψηφιακός βοηθός”της λιανικής\nΗ ελληνική εταιρεία Intale, με την υποστήριξη του ελληνικού κόμβου του δικτύου Enterprise Europe Network-Hellas, και του Εθνικού Κέντρου Τεκμηρίωσης, αναγνωρίστηκε ως μία από τις πιο δυναμικές εταιρείες στην Ευρώπη.\nελληνική υποψηφιότητα,που ήταν φιναλίστ στην κατηγορία “Νέοι Ορίζοντες”του διαγωνισμο της Enterprise Europe Network-Hellas, έχει αναπτύξει ψηφιακή πλατφόρμα η οποία παρέχει μια καινοτόμο εφαρμογή σε ιδιοκτήτες μικρών καταστημάτων λιανικής, με προηγμένα εργαλεία διαχείρισης που αυξάνουν την αποτελεσματικότητα και τα περιθώρια κέρδους τους.\nΗ Intale Point, μια εφαρμογή βασισμένη σε τεχνολογίες υπολογιστικού νέφους (cloud), λειτουργεί ως «ψηφιακός βοηθός» των ιδιοκτητών μικρής λιανικής με πολλαπλούς τρόπους: καταρχάς, επιταχύνει τις συνδιαλλαγές κατά 3-8 δευτερόλεπτα ανά πελάτη, το οποίο μεταφράζεται σε δεκάδες ώρες ανά εβδομάδα. Επίσης, διαθέτει λειτουργία για έξυπνη διαχείριση της αποθήκης, ώστε ο επιχειρηματίας να γνωρίζει τις ακριβείς ανάγκες του καταστήματος και να αποφεύγει την προμήθεια περίσσιου αποθέματος. Η παραγγελία διαμορφώνεται μέσω της Intale Point, με λειτουργία υπενθύμισης των προϊόντων σε μικρό απόθεμα.\nΔιερευνώντας την επέκτασή τους στο εξωτερικό και με στόχο νέες επιχειρηματικές συνεργασίες σε διεθνές επίπεδο, ο Φάνης Κουτουβέλης και ο COO της Intale Ορέστης Τζανετής απευθύνθηκαν στο ελληνικό δίκτυο του Enterprise Europe Network.\n“Η βοήθεια του δικτύου ήταν καθοριστική για την πρόσβαση στην ευρωπαϊκή χρηματοδότηση. Δεν θα τα είχαμε καταφέρει χωρίς αυτούς. Η συμβολή τους στην επιλογή του επιχειρηματικού συμβούλου, που προβλέπεται στην υλοποίηση του SME Instrument, ήταν επίσης εξαιρετικά χρήσιμη. Ο σύμβουλος με βοήθησε να εξελιχθώ ως επιχειρηματίας και μάνατζερ. Μέσα σε μόλις τρία χρόνια, η εφαρμογή Intale Point έχει εξελιχθεί σε απαραίτητο σύμμαχο εκατοντάδων Ελλήνων καταστηματαρχών, ενώ το επόμενο βήμα είναι η επέκταση στο εξωτερικό”, δήλωσε χαρακτηριστικά ο Φάνης Κουτουβέλης, συμπληρώνοντας ότι “Περισσότερες από 100 εκατ. συναλλαγές θα πραγματοποιηθούν μέσω των συστημάτων της Intale τον επόμενο χρόνο”\nPosted in Εμπόριο, ΤεχνολογίαLeave a comment


NY Times: Χρέη 650 εκατ. δολαρίων έχουν οι εταιρίες του Τραμπ | Unblock\nΑρχική Κόσμος NY Times: Χρέη 650 εκατ. δολαρίων έχουν οι εταιρίες του Τραμπ\nΣυνολικά χρέη που φτάνουν το ποσό των 650 εκατομμυρίων δολαρίων, δηλαδή, το διπλάσιο από αυτό που έχει παραδεχτεί ο Ντόναλντ Τραμπ, έχουν οι εταιρίες του, σύμφωνα με δημοσίευμά της εφημερίδας New York Times.\nΗ εφημερίδα απευθύνθηκε σε Ινστιτούτο που ειδικεύεται στις έρευνες γύρω από τον κτηματομεσιτικό τομέα για να συγκεντρώσει στοιχεία για τις επιχειρήσεις του Τραμπ, ιδίως για τα κτίρια γραφείων και τα γήπεδα γκολφ που έχει.\nΜεταξύ των πιστωτών της «αυτοκρατορίας» του Τραμπ περιλαμβάνεται και μία από τις μεγαλύτερες τράπεζες της Κίνας, της χώρας που ο Ρεπουμπλικανός υποψήφιος παρουσιάζει ως τον σημαντικότερο «εμπορικό αντίπαλο» των ΗΠΑ.\nΈχει, επίσης, χρηματοδοτηθεί από την Goldman Sachs, τη γνωστή τράπεζα την οποία κατηγορεί ότι ευνοεί την αντίπαλό του, την υποψήφια των Δημοκρατικών Χίλαρι Κλίντον.\nΥποστηρίζει ότι η περιουσία του αγγίζει τα 10 δισεκατομμύρια δολάρια, ένα ποσό που αμφισβητείται από πολλούς ειδικούς.\nΕτικέτες: Goldman SachsεκλογέςεπιχειρήσειςΗΠΑΝτόναλτ ΤραμπΧίλαρι Κλίντονχρέη


Beat: Oμογενοποιεί τις χρηματοοικονομικές της διαδικασίες σε 7 χώρες με SAP – 1 Voice\nBeat: Oμογενοποιεί τις χρηματοοικονομικές της διαδικασίες σε 7 χώρες με SAP\nΤελευταία ενημέρωση Σεπ 7, 2021 02:23\nΗ Real Consulting – SAP Platinum Partner – επιλέχθηκε για την υλοποίηση του έργου έπειτα από μια απαιτητική διαδικασία αξιολόγησης που ακολουθήθηκε. Στα highlights της υλοποίησης, μεταξύ άλλων, περιλαμβάνεται ένα web-based (FIORI) περιβάλλον για τους τελικούς χρήστες καθώς και η πλήρης λειτουργία του συστήματος στην πλατφόρμα MSAzure.\nTο πρόγραμμα εφαρμογής του SAP S4HANA θα καλύψει τις οικονομικές διαδικασίες της Beat στην Ελλάδα, την Ολλανδία, το Περού, την Αργεντινή, τη Χιλή, την Κολομβία και το Μεξικό.\n«Είμαστε στην ευχάριστη θέση να ανακοινώσουμε ότι η Ελλάδα, το Περού και η Ολλανδία βρίσκονται ήδη σε παραγωγική λειτουργία από το 2ο τρίμηνο του 2021, έχοντας λάβει όλα τα οφέλη από τις πρώτες ημέρες. Ωστόσο, τα λογιστήρια και τα οικονομικά τμήματα για τις υπόλοιπες χώρες βρίσκονται σε πλήρη δράση για να επιτύχουν ημερομηνία έναρξης στις αρχές του τελευταίου τετράμηνου του 2021», τόνισε ο Σπύρος Χάλαρης, Senior Finance Manager της Beat καθώς και SAP Program Manager.\nΗ Real Consulting συνεργάζεται με τη Seidor Consulting για θέματα localization στις χώρες της Λατινικής Αμερικής, καθώς και οι δύο εταιρείες αποτελούν μέλη των United VARs, της κορυφαίας συμμαχίας συνεργατών SAP για τη μεσαία αγορά παγκοσμίως.\nΜε την εφαρμογή του SAP S4HANA, η Beat αναμένει να μειώσει τους κύκλους κλεισίματος, να επιτύχει βελτιστοποίηση των ταμειακών διαθεσίμων και να βελτιώσει την ανάλυση των χρηματοοικονομικών δεδομένων του οργανισμού.\n«Καθώς η Beat αναπτύσσεται γρήγορα και το finance industry μεταβάλλεται συνεχώς, η καινοτομία και η συνεχής ανάπτυξη είναι στη φύση του οργανισμού μας. Χρειαζόμασταν μια σταθερή πλατφόρμα για να αναπτυχθούμε μαζί ακολουθώντας τα σχέδια και τις προσδοκίες μας. Το εύρος λύσεων του SAP S4HANA και οι δυνατότητες υλοποίησης της Real Consulting, καθώς και η παγκόσμια κάλυψη στην υποστήριξη του έργου, αποτέλεσαν μια επιλογή εμπιστοσύνης για το φιλόδοξο πρόγραμμα οικονομικού μετασχηματισμού που υλοποιούμε », πρόσθεσε ο Σπύρος Χάλαρης.


Κατηγόρησε το Χρυσοχοΐδη για τους χειρισμούς του\nΠρώτη καταχώρηση: Κυριακή, 17 Ιανουαρίου 2010, 15:12\nKριτική στην πολιτική ηγεσία του υπουργείου Προστασίας του Πολίτη, υποστηρίζοντας ότι δεν έχει αποτελέσματα στο θέμα της αντιμετώπισης της τρομοκρατίας, άσκησε από τα Χανιά ο πρώην αναπληρωτής υπουργός Δημόσιας Τάξης, Χρήστος Μαρκογιαννάκης.\nΜιλώντας στην ετήσια εκδήλωση κοπής της πρωτοχρονιάτικης πίττας της Ένωσης Αστυνομικών Υπαλλήλων Νομού Χανίων, ο κ. Μαρκογιαννακης εμφανίσθηκε επικριτικός, λέγοντας ότι δεν έχει αξιοποιηθεί η προσπάθεια της προηγούμενης ηγεσίας της Αντιτρομοκρατικής Υπηρεσίας.\n«Είμαι πολύ ανήσυχος με την έξαρση της τρομοκρατίας. Τα απανωτά χτυπήματα, φοβάμαι ότι θα δημιουργήσουν μιθριδατισμό στην κοινωνία μας, θα το συνηθίσουμε και θα είναι ένα κομμάτι της ζωής μας, οι βόμβες και οι εκρήξεις. Και έχω μια απορία: Ξέρω πολύ καλά τι παραδόθηκε από την Αντιτρομοκρατική Υπηρεσία, που ξηλώθηκε πρόσφατα, στη νέα ηγεσία της υπηρεσίας, και απορώ πώς με τα στοιχεία τα οποία δόθηκαν δεν υπάρχει εξάρθρωση της παραμικρής τρομοκρατικής οργάνωσης».\nΣτις προσπάθειες για την επίλυση των προβλημάτων του προσωπικού της ΕΛ.ΑΣ. αναφέρθηκε ο βουλευτής του ΠΑΣΟΚ. Μανώλης Σκουλάκης.\n«Νομίζω ότι μπορεί να είναι δύσκολοι οι καιροί, αλλά μέσα από διάλογο και προώθηση των αιτημάτων σας. κάποια πράγματα από αυτά μπορούν να επιλυθούν.»\nΝωρίτερα, ο πρόεδρος της Ένωσης Αστυνομικών Υπαλλήλων του νομού, Γιώργος Σταυριανουδάκης, είχε αναφερθεί στα σημαντικότερα προβλήματα που αντιμετωπίζουν οι υπηρεσίες της ΕΛ.ΑΣ. στα Χανιά:\n«Η έλλειψη προσωπικού, η αναδιάρθρωση, η οποία με τον τρόπο τον οποίο έγινε δεν ικανοποίησε κάποια από τα αιτήματα μας και η υλικοτεχνική υποδομή».\nΤο «παρών» στην εκδήλωση έδωσε και ο αντιπρόεδρος της Πανελλήνιας Ομοσπονδίας Αστυνομικών Υπαλλήλων, Αντώνης Ζαχαριουδάκης:\n«Το τελευταίο διάστημα, η Aστυνομία και οι αστυνομικοί βρίσκονται στο μάτι του κυκλώνα, δέχονται βολές από παντού και οι όποιες προσπάθειες έγιναν για κάποιες αλλαγές, σκόνταψαν στο ότι δεν είχαν δημιουργηθεί οι αναγκαίες προϋποθέσεις.»\nΤελευταία ενημέρωση: Κυριακή, 17 Ιανουαρίου 2010, 15:12


by Στέφανος Αναγνώστου 2 Mar 2014\nΈνα από τα πιο αναμενόμενα MMORPG για φέτος –πέραν του TESO- είναι και το WildStar. Το WildStar λοιπόν είναι δημιούργημα της Carbine σε συνεργασία με ArenaNet (Guild Wars 2) και NCSoft. Η Zegetron μας βρήκε ένα κλειδάκι για την κλειστή beta που τρέχει αυτή τη στιγμή το παιχνίδι και μπούκαρα μέσα για να διαπιστώσω αν αξίζει ή όχι ο σάλος που έχει προκληθεί γύρω από το WildStar.\nΓια να σε βάλω στο setting, το παιχνίδι διαδραματίζεται σε ένα φανταστικό σύμπαν στον πλανήτη Nexus. Ο πλανήτης κατοικούταν από την εξωγήινη φυλή The Eldan, μέχρι να εξαφανιστούν. Τώρα, οι δύο φατρίες Dominion και Exiles προσπαθούν να κοντρολάρουν την τεχνολογία που άφησαν πίσω τους οι Eldan.\nΞεκινώντας λοιπόν την περιπέτεια μου χρειάστηκε αρχικά να δημιουργήσω κάποιον χαρακτήρα, διαλέγοντας ανάμεσα σε δύο φατρίες (αυτές που είπαμε πριν), έξι κλάσεις (Warrior, Esper, Spellslinger, Stalker, Medic, Engineer) και οκτώ φυλές (Cassian, Draken, Mechari, Chua, Humans, Granok, Aurin, Mordesh). Ξέρεις, κλασικά κάποιοι είναι tanks, κάποιοι κάνουν το DPS και κάποιοι τους healer. Μετά από όλα αυτά πρέπει να διαλέξεις και το «μονοπάτι» (path) που θα ακολουθήσει ο χαρακτήρας σου (Soldier, Explorer, Settler, Scientist) ξεκλειδώνοντας το αντίστοιχο bonus περιεχόμενο ανάλογα με το path που θα επιλέξεις.\nΔιάβασε το υπόλοιπο κείμενο στο gameslife. Πραγματικά αξίζει! ;)


ΣΤΗΝ ΠΛΑΤΕΙΑ: ΤΙ ΑΠΑΝΤΗΣΕ Ο ΝΤΑΒΙΑΣ ΣΤΙΣ ΕΡΩΤΗΣΕΙΣ ΤΩΝ ΔΗΜΟΣΙΟΓΡΑΦΩΝ ΤΟΥ ENYPOGRAFA\nΤΙ ΑΠΑΝΤΗΣΕ Ο ΝΤΑΒΙΑΣ ΣΤΙΣ ΕΡΩΤΗΣΕΙΣ ΤΩΝ ΔΗΜΟΣΙΟΓΡΑΦΩΝ ΤΟΥ ENYPOGRAFA\nΠεύκο Πολίτη – Ζώνη Δουκ. Πλακεντίας. Το τμήμα της πόλης που είναι 30 και πλέον χρόνια μετά την έναρξη των διαδικασιών ένταξης, ακόμα εκτός σχεδίου.\nΠάνω από 1,3 εκατομμύρια ευρώ σε μελέτες, οικόπεδα, γραμμάτια και εμμονές έχουν καταταλαιπωρήσει τους συνδημότες μας.\nΘα έπρεπε να είναι από τις αρχές του 21ου αιώνα, το αντικείμενο αναπτυξιακών πρωτοβουλιών του δήμου.\nΈχει γίνει το υποκείμενο των σχέσεων διαπλοκής και διαφθοράς αιρετών, υπηρεσιακών, εργολάβων, καθεστωτικών κομμάτων ακόμα και …. φυλετικών αντιπαραθέσεων (ΡΟΜΑ - ΜΠΑΛΑΜΟΙ)\nΔΙΑΠΑΡΑΤΑΞΙΑΚΗ ΕΠΙΤΡΟΠΙΑ ΤΩΝ ΜΕΛΕΤΗΤΩΝ ΧΩΡΙΣ ΤΟΥΣ ΕΜΠΛΕΚΟΜΕΝΟΥΣ.\nΚΑΘΑΡΣΗ και ΕΠΙΤΑΧΣΝΣΗ ΕΝΤΑΞΙΑΚΩΝ ΔΙΑΔΙΚΑΣΙΩΝ.\nΚαι όταν το λέμε εμείς δεν είναι προεκλογικό πυροτέχνημα\nΜε δεδομένη τη διαρκή περικοπή πόρων από το κράτος προς την Τοπική Αυτοδιοίκηση, από ποιες συγκεκριμένες πηγές θα αναζητήσετε χρηματοδότηση προκειμένου να υλοποιήσετε το πρόγραμμά σας.\nΗ αυθαίρετη παρακράτηση θεσμοθετημένων πόρων, σύμφωνα με το «μεσοπρόθεσμο» θα συνεχιστεί ως το 2022. Δεν θα την θεωρήσουμε ως δεδομένη. ΑΠΟΦΑΣΙΣΤΙΚΗ ΔΙΕΚΔΙΚΗΣΗ ΚΑΘΕ ΣΕΝΤ ΤΩΝ ΔΗΜΟΤΩΝ ΜΑΣ.\nΟι Χαλανδραίοι υπερφολογήθηκαν βάναυσα και ακραία την περίοδο 2010 - 2014 και συνεχίζουν παρά τις προσπάθειες και τα ορατά αποτελέσματα που έγιναν την περίοδο 2104 – 2019.\nΜε εργαλείο την ΦΛΥΑ που ιδρύσαμε και υπερασπιστήκαμε από λαϊκιστές, μικρόψυχους και δολοπλόκους , μαζί με τις τοπικές δυνάμεις της αγοράς, με πολιτική βούληση και πολύ δουλειά το Χαλάνδρι μπορεί. Η επιχειρηματικότητα της αυτοδιοίκησης και η κοινωνική οικονομία είναι το δικό μας γήπεδο.\nΩς βασικά ζητήματα καθημερινότητας που απασχολούν τους πολίτες προβάλλονται συνήθως η καθαριότητα, το πρόβλημα κυκλοφορίας - στάθμευσης και η ασφάλεια. Ποιοι είναι οι βασικοί άξονες στους οποίους θα κινηθείτε σε ό,τι αφορά αυτά τα ζητήματα;\nΜόνιμο εργατικό και εξειδικευμένο επιστημονικό προσωπικό.\nΑνταποδοτική Ανακύκλωση με δημιουργία αυτοχρηματοδοτούμενων θέσεων εργασίας.\nΟργάνωση της υπηρεσίας σε ενιαίο, σύγχρονο, νόμιμο λειτουργικό χώρο, όπως έχουμε υποδείξει από το 2002.\nΑΜΕΣΑ σύνδεση του σταθμού ΜΕΤΡΟ ΧΑΛΑΝΔΡΙ με την πλατεία με πυκνή δημοτική συγκοινωνία.Υπόγειος χώρος στάθμευσης στο δημοτικό ακίνητο έναντι του Αη Γιώργη (στόχος τετραετίας).\nΥπόγειος χώρος στάθμευσης στην Βασ Γεωργίου μακροπρόθεσμα. Διεκδίκηση εκτροπής της γραμμής 4 του ΜΕΤΡΟ για κάλυψη των αναγκών του κέντρου.\nΣυνεργασία με το ΑΤ για πεζές περιπολίες στην πόλη.\nΕνίσχυση της δημοτικής αστυνομίας.\nΠροτεραιότητα στην φύλαξη των δημόσιων χώρων, όχι στις κλήσεις και τις εισπράξεις.\nΤα αυτονόητα είναι τα πιο επαναστατικά.\nΓρήγορα ναι - βιαστικά και για λόγους εντυπωσιασμού όχι.\nΣε συγχρονισμό των βημάτων με τον συνολικό ψηφιακό εκσυγχρονισμό των δημόσιων υπηρεσιών . Με συμβατά συστήματα που θα επικοινωνούν μεταξύ τους.\nΠαράλληλα με την διαρκή εκπαίδευση του προσωπικού του δήμου για να αξιοποιούνται τα νέα ψηφιακά εργαλεία και να διευκολύνεται η δουλειά τους προς όφελος των δημοτών κι των παρερχομένων υπηρεσιών, σε αντιδιαστολή με όσα έχουμε δει και ζήσει. Τις τεχνολογίες μίας χρήσης: Δελτίο τύπου, φωτογραφία, ντουλάπι.\nΈχουν γίνει ουσιαστικά βήματα στο Χαλάνδρι, έχουν γίνει και κινήσεις εντυπωσιασμού που κόστισαν και δεν απέδωσαν τα προσδοκώμενα.\nΤην Αμερική την ανακάλυψε – σύμφωνα με την επικρατούσα εκδοχή – ο Χριστόφορος Κολόμβος, δεν είναι ανάγκη να την ξαναανακαλύψουμε στην Ελλάδα του 2019.\nΤις διοικήσεις συνεργασίας όμορων πολιτικών χώρων, με συνθέσεις και υπερβάσεις πάνω στο στέρεο υπόβαθρο των ΠΡΟΓΡΑΜΜΑΤΙΚΩΝ ΣΥΓΚΛΙΣΕΩΝ , με πολιτικές συμφωνίες ΠΑΝΩ ΣΤΟ ΤΡΑΠΕΖΙ και δημοσιοποιημένα πρωτόκολλα συνεργασιών, τα έχουν ανακαλύψει στην Ευρώπη χρόνια τώρα.\nΗ γραμματιολήψια είναι κόκκινη γραμμή βεβαίως .\nΝα μην ξεχνάμε όμως ότι δυνατότητα ουσιαστικής και αποτελεσματικής διοίκησης του δήμου εμπεριέχει ως εξίσου αναγκαίο και κρίσιμο προαπαιτούμενό της και τον αναντικατάστατο ρόλο της αντιπολίτευσης. Του ελέγχου και της εξισορρόπησης των παρεκτροπών της εξουσίας.\nΘα τον κοίταγα στα μάτια, ζητώντας του να το κάνει μόνο αν νομίζει ότι το δικαιούμαστε περισσότερο από τους συνδιεκδικητές.\nΘα του ζητούσα να το κάνει αν έχει βαρεθεί να τον εξαπατούν τα συστημικά επικοινωνιακά κατασκευάσματα και οι Μαυρογυαλούροι.\nΘα του θύμιζα ότι τα ζητούμενα της νέας εποχής, η λειτουργίας του δήμου χωρίς τεχνητή πλειοψηφία διοίκησης, για εμάς είναι το βαθύ πιστεύω μας.\nΘα του θύμιζα ότι δεν έχει πάρει κανείς μας οικόπεδο στο Πεύκο Πολίτη και ότι δεν είμαστε ΜΑΪΜΟΥ αυτόνομη δημοτική κίνηση.\nΘα του αποδείκνυα ότι ΟΛΟΙ ΜΙΛΑΝΕ ΠΑΝΩ ΣΤΟ ΔΙΚΟ ΜΑΣ ΠΡΟΓΡΑΜΜΑ ΓΙΑ ΤΟ ΧΑΛΑΝΔΡΙ.\nBy ΣΤΗΝ ΠΛΑΤΕΙΑ στις Απριλίου 17, 2019\nΤΙ ΑΠΑΝΤΗΣΕ Ο ΝΤΑΒΙΑΣ ΣΤΙΣ ΕΡΩΤΗΣΕΙΣ ΤΩΝ ΔΗΜΟΣΙΟΓΡ...\nΤΟ ΠΡΩΤΟ DEBATE ΓΙΑ ΤΙΣ ΑΥΤΟΔΙΟΙΚΗΤΙΚΕΣ ΕΚΛΟΓΕΣ ΕΓ...\nCine ΑΡΓΩ: Προβολή της ταινίας "Jesus Christ Super...\n17 ΑΠΡΙΛΗ. ΚΑΛΗΜΕΡΑ ....


Παπαγεωργόπουλος Αντώνης: ΠΩΣ ΔΙΑΧΕΙΡΙΖΟΜΑΣΤΕ ΤΟΝ ΟΓΚΟ ΤΩΝ ΑΠΟΡΡΙΜΜΑΤΩΝ\nΌπως όλοι γνωρίζουμε, το πρόβλημα σήμερα είναι ο συνεχώς αυξανόμενος όγκος των απορριμμάτων. Για να είναι πετυχημένη η προσπάθεια για τη μείωση του όγκου των απορριμμάτων πρέπει ο καταναλωτής να έχει ενημερωθεί σωστά και να είναι ευαισθητοποιημένος και περιβαλλοντικά υπεύθυνος. Ενεργούμε ατομικά αλλά και ομαδικά.\nΩς ενεργός πολίτης - καταναλωτής ακολουθώ τις παρακάτω αρχές κατά τις αγορές μου τις οποίες προσπαθώ να εμφυσήσω και στα μέλη της οικογένειάς μου π.χ.:\nΌταν αγοράζω προϊόντα :\n• Αποφεύγω τις συσκευασίες µιας χρήσης. Προτιμώ τις επιστρεφόμενες φιάλες και συσκευασίες.\n• Αποφεύγω όσα περιέχουν χλώριο ή παράγωγά του, ενώσεις μολύβδου και αμιάντου\n• Αναζητητώ το λογότυπο της ανακύκλωσης στη συσκευασία\n• Αποφεύγω αυτά που περιέχουν συστατικά που προκαλούν αρνητικές επιπτώσεις στην υγεία και το περιβάλλον.\n• Προτιμώ απορρυπαντικά και προϊόντα καθαρισμού που δεν περιέχουν φωσφορικά άλατα.\n• Προτιμώ αυτά με μικρή και φιλική προς το περιβάλλον συσκευασία\n• Δεν προτιμώ αυτά που περιέχουν γενετικά τροποποιημένους οργανισμούς\n• Δεν προτιμώ αυτά που προέρχονται από ζώα ή φυτά που κινδυνεύουν µε εξαφάνιση\nΧρησιμοποιώ λεβάντα ή φύλλα δάφνης για το σκόρο .\nΧρησιμοποιώ επαναχρησιµοποιούµενα δοχεία για την αποθήκευση τροφών στο ψυγείο αντί να τις καλύπτω με αλουμινόχαρτο\nΜειώνω, όσο αυτό είναι δυνατό, την κατανάλωση χαρτιού και υλικών συσκευασίας.\nΕπίσης σαν οικογένεια ακολουθούμε τις εξής αρχές όσον αφορά τη διαχείριση των απορριμμάτων :\nΚάνουμε ανακύκλωση στη πηγή:\n• ΟΙΚΙΑΚΑ ΑΝΑΚΥΚΛΩΣΙΜΑ (Συσκευασίες από χαρτί, πλαστικό, γυαλί, αλουμίνιο)\n- έντυπο χαρτί (π.χ. εφημερίδες, περιοδικά, τετράδια)\n-λευκοσιδηρές συσκευασίες (π.χ. κονσέρβες τροφίμων)\n• ΜΠΑΤΑΡΙΕΣ: τις τοποθετούμε στους ειδικούς "σωλήνες" ΑΦΗΣ\nΔεν πετάμε τα οργανικά απορρίμματα της κουζίνας, τα αποφάγια και τα κλαδέματα. Τα βάζουμε σε μια θέση που έχουμε στον κήπο και τα αφήνουμε να γίνουν λίπασμα. Με αυτό τον τρόπο τα σκουπίδια μας έχουν μειώνονται στο ελάχιστο ( περίπου 1 σακούλα από Σούπερ μάρκετ ανά εβδομάδα). Άρα το συμπέρασμα είναι: «Μειώνω, επαναχρησιμοποιώ, ανακυκλώνω».


Το πρόθεμα 06849 είναι ο κωδικός περιοχής για το Kirkel. Για τον πλασματικό αριθμό τηλεφώνου 9996724 και τον κωδικό περιοχής 06849 ο αριθμός που θα καλέσετε είναι ο 06849 9996724. Και το Kirkel βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 9996724, τον κωδικό περιοχής 06849 (Kirkel) και τον Κωδικός κλήσης χώρας 0049 ο αριθμός που θα καλέσετε είναι ο 0049 6849 9996724. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 06849- πρέπει επίσης να καλείται.\nΑν βρίσκεστε εκτός της Γερμανία και θέλετε να καλέσετε ένα άτομο στο Kirkel, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Kirkel, θα πρέπει να προσθέσετε στον αριθμό τηλεφώνου του εν λόγω ατόμου το +49 6849 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9996724, τον κωδικό περιοχής 06849 (Kirkel) και τον Κωδικός κλήσης χώρας 0049 ο αριθμός που θα καλέσετε είναι ο 0049 6849 9996724.


Η συνολική πρόσληψη θερμίδων κατά τη διάρκεια αυτής της φάσης είναι περίπου 1,100-1,400 θερμίδες ανά ημέρα. Αυτό είναι χαμηλότερο από την κανονική πρόσληψη θερμίδων του μέσου ενήλικα.Δίαιτα 1000 θερμίδων: γρήγορη απώλεια βάρους ή κίνδυνος για την υγεία;. Το να κόψεις τις θερμίδες σου σε 1000 την ημέρα είναι μια αρκετά δραστική δίαιτα .\nΕίναι μία δίαιτα που μπορείτε να την κάνετε για 3 εβδομάδες εάν έχετε να χάσετε Νομίζω ότι με αυτή τη διατροφή που δεν ξεπερνά τις 1100 θερμίδες θα χάσεις .Τρώει γλυκά, κάνει δίαιτα και ξανατρώει γλυκά χωρίς τύψεις. Γελάει δυνατά, κάνει λάθη, παλεύει να διορθωθεί, κάνει λάθη το 'παμε, κάνει και ψώνια και τρελαίνεται να της κάνουν δώρα.\nΌλα όσα θέλετε να ξέρετε για τις θερμίδες. Μια ασπιρίνη την ημέρα. σωστό ή λάθος;. Holter πιέσεως (24-ωρη καταγραφή της αρτηριακής πιέσεως). Πότε και γιατί.Μια δίαιτα 1000 θερμίδων την ημέρα είναι αρκετά δραστική και πρέπει να χρησιμοποιείται μόνο αν απλά θέλετε να χάσετε μερικά κιλά γρήγορα. Ακόμα κι αν είναι έτσι, δεν είναι μια καλή ιδέα να ακολουθήσετε τον δραματικό περιορισμό θερμίδων για περισσότερο από μία βδομάδα.\n15 Απρ. 2013 Όταν όλα τα άλλα αποτυγχάνουν: Η δίαιτα των 1.200 θερμίδων.Τα καρικεύματα, το κρεμμύδι, το σκόρδο, ο μα’ι’ντανός, ο άνιθος και άλλα μυρωδικά προσθέτουν γεύση στο φαγητό χωρίς να προσθέτουν πολλές θερμίδες.\nΌσον αφορά στο χρονικό διάστηµα για το οποίο µπορείτε να εφαρµόσετε τη συγκεκριµένη δίαιτα, αυτό εξαρτάται από το ρυθµό απώλειας, που σηµαίνει ότι µπορεί να είναι ένας µήνας ή και παραπάνω, πάντα µε επιστηµονική παρακολούθηση.17 Νοεμ. 2016 Και σαν να μην έφταναν όλα αυτά αποφάσισα να αποδεχθώ και την πρόκληση της δίαιτας των 1200 θερμίδων. Για να σου πω την πλήρη αλήθεια .\nΠώς μπορεί να αξιοποιήσει 1200 θερμίδες ένας γλυκατζής, ένας αθλητής και ένας πολυάσχολος τύπος ανθρώπου. Η ειδικός προτείνει.Ας υποθέσουμε ότι ακολουθείτε μία δίαιτα 1.200 θερμίδων. Χάνετε 10 κιλά. Φτάσατε τον στόχο σας! Το γιορτάζετε. Το βάρος σας παραμένει σταθερό. Μένετε στις 1.200 θερμίδες για άλλον ένα μήνα.\nΆρχισα δίαιτα 1100 θερμίδων. Πόσα περίπου κιλά θα χάσω το μήνα. Κάνω και αερόβια άσκηση αλλά που και κοντά στο ½ κιλό την εβδομάδα και με τις προτεινόμενες θερμίδες θα το καταφέρεις.4 Ιουλ. 2018 Δίαιτα 1200 θερμίδων με άμεσα αποτελέσματα για εσάς που θέλετε να χάσετε άμεσα βάρος.\nPrevious article επείγουσα επιτακτική επείγουσα ανάγκη για να χάσετε βάρος\nNext article sliming βότανα τσάι αδυνατίσματος


Οι βαθύτερες δομές και οι εξ αυτών απορρέουσες ιδιότητες των σύγχρονων πόλεων | Ο λύχνος\nΛοιπόν, την ξεχνάμε την αρχή. Αν μη τι άλλο, αυτό μας γλυτώνει όλους -και κυρίως εσάς- από τα βαθυστόχαστα κλισέ και τις λόγιες σαχλαμάρες στις οποίες εμείς οι άνθρωποι καταφεύγουμε συνήθως όταν προσπαθούμε να αναλύσουμε κάτι το οποίο δεν κατανοούμε.\nΥπάρχει, τώρα, μια παλιά κινέζικη παροιμία που λέει: «Αν δεν μπορείς να αναλύσεις κάτι, μπορείς να το περιγράψεις». Η περιγραφή μιας κατάστασης δεν προαπαιτεί ούτε την κατανόηση ούτε την ανάλυση της, πράγμα που αποδεικνύεται πολύ βολικό. Ακόμη βολικότερο είναι το γεγονός πως μια περιγραφή μπορεί να ξεκινήσει απ’ οπουδήποτε. Διαλέγεις αυθαίρετα ένα σημείο εκκίνησης και επεκτείνεσαι. Και, ποιο αυθαίρετο σημείο εκκίνησης διαλέγαμε ανέκαθεν εμείς οι άνθρωποι για να περιγράψουμε οτιδήποτε; Μα, τους εαυτούς μας φυσικά.\nΌταν προσπαθούσαμε να περιγράψουμε το Θεό μέσα από τις θρησκείες μας, καταλήγαμε στο ότι Εκείνος μας είχε πλάσει κατ’ εικόνα και καθ’ ομοίωση του, εννοώντας στην πραγματικότητα ότι Εκείνος θα έπρεπε να μοιάζει σ’ εμάς. Όταν περιγράφαμε το Σύμπαν, τοποθετούσαμε τη Γη και τους εαυτούς μας στο κέντρο του, με τα υπόλοιπα ουράνια σώματα να περιστρέφονται γύρω μας. Η αποκάλυψη της αλήθειας αποδείχτηκε οδυνηρή και οι πρωτοπόροι που μίλησαν γι’ αυτή το πλήρωσαν ακριβά. Ακόμα και σήμερα, κανείς δεν τους συμπαθεί κατά βάθος.\nΝαι, τώρα πια στα σχολεία μας έχουμε χάρτες που απεικονίζουν ολόκληρη την υδρόγειο, όμως στους χάρτες της Ευρώπης είναι η Ευρώπη που βρίσκεται στο κέντρο του χάρτη, στους χάρτες της Αμερικής η Αμερική, στους χάρτες της Ασίας η Ασία κοκ.\nΝαι, το οικολογικό κίνημα έχει πια εξαπλωθεί και η προστασία του περιβάλλοντος έχει καταστεί βασική απαίτηση των πολιτών από τις κυβερνήσεις τους, όμως, αν ακούσετε προσεκτικά αυτά που διακηρύττουν οι οικολόγοι, θα διαπιστώσετε ότι οι εκκλήσεις τους για προστασία της χλωρίδας και της πανίδας του πλανήτη μας αποσκοπούν τελικά στην εξασφάλιση της δικής μας μελλοντικής βιωσιμότητας σαν είδος, και όχι στην επιβίωση της ίδιας της άμοιρης της χλωρίδας και της πανίδας.\nΣτη διεθνή βιβλιογραφία υπάρχουν αμέτρητες καταγραφές σχετικές με «ανεξήγητα περιστατικά και φαινόμενα» τα οποία κατά περιόδους -προσέξτε το αυτό, έχει σημασία- έχουν παρατηρηθεί σε συγκεκριμένες συνοικίες ή και ευρύτερες περιοχές διαφόρων πόλεων της Ελλάδας και του εξωτερικού. Οι καταγραφές αυτές, στις περισσότερες των περιπτώσεων, δεν αφορούν κάτι το σαφώς «υπερφυσικό». Συνήθως αναφέρονται σε ξαφνικές, ανεξήγητες και παροδικές διακυμάνσεις κάποιων επί μέρους χαρακτηριστικών που αφορούν ολόκληρες πόλεις ή τμήματα αυτών. Υπάρχουν, για παράδειγμα, μυριάδες αναφορές σχετικά με θεαματικές, απότομες μεταβολές του μικροκλίματος, διάρκειας λίγων ημερών, ωρών ή και λεπτών· για απρόκλητες και έντονες παροδικές εξάρσεις της βλάστησης· για περιπτώσεις όπου ολόκληρες περιοχές σκεπάστηκαν από ανεξήγητη σιγαλιά ή αντίθετα κατακλύστηκαν από υπόκωφους βόμβους ή εκκωφαντικούς κρότους άγνωστης προέλευσης, κλπ.\nΤώρα, μπορεί ο Fort να υπήρξε πρωτοπόρος στην καταγραφή και το συσχετισμό ανεξήγητων τοπικών φαινομένων του είδους αυτού, όμως δεν ήταν ούτε ο πρώτος ούτε ο μόνος που τα παρατήρησε και μίλησε γι’ αυτά. Χιλιάδες χρονικογράφοι, συγγραφείς, ποιητές, ακόμα και καλλιτέχνες, έχουν δώσει από αιώνες τώρα, άλλοτε με σαφήνεια και άλλοτε κωδικοποιημένες -μέσα από διηγήματα και έργα τέχνης συνήθως- περιγραφές ανάλογων περιστατικών και βιωμάτων.\n«Έναστρη Νύχτα» του Van Gogh.\nΠροσέξτε αριστερά το σχήμα που μοιάζει με «μαύρη φωτιά».\nΘα πρέπει όμως να κάνουμε μια διευκρίνηση. Παρότι η πλειοψηφία των περιπτώσεων αφορά φαινόμενα τα οποία έχουν εκδηλωθεί εντός των ορίων πόλεων ή περιχώρων αυτών, είναι ωστόσο σαφές ότι τα φαινόμενα και τα περιστατικά αυτά δεν έχουν ως αποκλειστικό τόπο εκδήλωσης τις πόλεις. Ανάλογα περιστατικά έχουν παρατηρηθεί και στην ύπαιθρο, ακόμα και σε εντελώς απόμερες και ερημικές τοποθεσίες. Οι λόγοι για τους οποίους οι σχετικές καταγραφές αφορούν κατά βάση τις επικράτειες πόλεων είναι πολλοί και διάφοροι. Ο πλέον ευνόητος είναι ότι, στατιστικά, για τα φαινόμενα που εκδηλώνονται σε περιοχές όπου υπάρχει μεγαλύτερη συγκέντρωση ανθρώπων, υπάρχουν αναλογικά και αυξημένες πιθανότητες αυτά να εντοπιστούν και να καταγραφούν.\nΊσως το παρακάτω απόσπασμα από το βιβλίο «Το Βέλος του Χρόνου» των Peter Coveney και Roger Highfield (ΒΛΕΠΕ ΒΙΒΛΙΟΓΡΑΦΙΑ) βοηθήσει στην αποσαφήνηση τους (ο τονισμός λέξεων και προτάσεων είναι δικός μας).\nΗ αντίδραση Belousov-Zhabotinsky έχει μια ιστορία τόσο παράξενη όσο και το όνομά της. Ο Art Winfree, ένας από τους εξέχοντες Αμερικανούς ειδικούς επί της αντίδρασης, περιγράφει πώς ο Βοris Pavlovitch Belousov πραγματοποίησε το αποφασιστικής σημασίας έργο του πάνω σ’ αυτή τη χημική αντίδραση ενώ ήταν επικεφαλής του εργαστηρίου βιοφυσικής που υπαγόταν στο σοβιετικό Υπουργείο Υγείας, στις αρχές της δεκαετίας του 1950. Κατά τη διάρκεια των ερευνών του παρασκεύασε ένα παράξενο χημικό μείγμα που να μοιάζει στον κύκλο του Krebs, ώστε να ρίξει λίγο φως σε κάποιες όψεις του. Ο εν λόγω κύκλος αποτελεί μια κρίσιμη μεταβολική οδό, μέσω της οποίας τα ζωντανά κύτταρα αποσυνθέτουν οργανικές τροφές παράγοντας ενέργεια (με τη μορφή μορίων που ονομάζονται τριφωσφορική αδενοσίνη, ΑΤΡ) και αέριο διοξείδιο του άνθρακα.\nΗ καρικατούρα του κύκλου του Krebs που έφτιαξε ο Belousov περιλάμβανε κιτρικό οξύ που περιέχεται στον κύκλο. Περιείχε επίσης βρωμικό κάλιο, για να μιμηθεί το βιολογικό ισοδύναμο της καύσης του κιτρικού οξέος (οξείδωση), θειικό οξύ, και έναν καταλύτη από ιόντα δημητρίου, που πίστευε ότι θα είχαν την προσήκουσα ομοιότητα με τον λειτουργικό σκοπό πολλών ενζύμων (πολλά ένζυμα έχουν συχνά ένα φορτισμένο άτομο μετάλλου στην «ενεργητική πλευρά» τους, όπου διεκπεραιώνονται οι χημικές αντιδράσεις). Προς μεγάλη του έκπληξη, το διάλυμα άρχισε να έχει περιοδικές διακυμάνσεις ανάμεσα σε μια άχρωμη εμφάνιση και μια κίτρινη απόχρωση – που αντιστοιχούσε σε δύο διαφορετικές μορφές του φορτισμένου ιόντος δημητρίου – με κανονικότητα ρολογιού. Υπάρχουν μαρτυρίες ότι κατά τη διάρκεια της διερεύνησης που ακολούθησε, παρατήρησε επίσης το σχηματισμό μορφωμάτων στο χώρο. Έτσι ο Belousov μας έδωσε την πρώτη αληθινή χημική αντίδραση που υποστήριζε την ιδέα της αυτοοργάνωσης, μέσα από δίδυμες μη αντιστρεπτές διαδικασίες αντίδρασης και διάχυσης, (όπως είχε προβλέψει θεωρητικά ο Turiηg περίπου τον ίδιο καιρό). Ο Winfree έγραψε πρόσφατα: «Η αντίδραση δεν έμοιαζε με τίποτε από όσα προβλέφθηκαν στα τριάντα χρόνια που αφιερώθηκαν στο ζήτημα από θεωρητικούς χημικούς και βιολόγους».\nΗ επιστημονική καθεστηκυία τάξη ήταν τόσο αποβλακωμένη με την απλοϊκή ερμηνεία του Δεύτερου Νόμου της Θερμοδυναμικής – η τάξη που ομοιόμορφα αποσυντίθεται σε αταξία – ώστε ουδείς ήταν προετοιμασμένος να δεχτεί τις αναφορές του Belousov για την αυθόρμητη εμφάνιση αυτοοργανωνόμενων χαρακτηριστικών σε ένα χημικό σύστημα. Πίστευαν πως ο Δεύτερος Νόμος λέει ότι μια χημική αντίδραση οδεύει πάντοτε προς την εκφυλισμένη ισορροπία. Ένα χημικό ρολόι που μεταλλάσσει ανάμεσα σε δύο χρώματα συνεπάγεται ότι η αντίδραση επιστρέφει κατά κάποιον τρόπο στον εαυτό της, μια παρωδία του Δεύτερου Νόμου. (Στην πραγματικότητα, ο Belousov δεν ήταν ο πρώτος που έπεσε θύμα αυτής της παρερμηνείας. Η ανακάλυψη μιας περιοδικά κυμαινόμενης χημικής αντίδρασης κατά τη μετατροπή του υπεροξειδίου του υδρογόνου σε νερό από τον William Bray του Πανεπιστημίου της Καλιφόρνιας στο Μπέρκλεϋ, το 1921, απορρίφθηκε ως τέχνασμα οφειλόμενο στις αδυναμίες της πειραματικής διαδικασίας.)\nΤο πραγματικό ενδιαφέρον για την αντίδραση εμφανίστηκε μόνο όταν ο Anatoly Zhabotinsky μελέτησε την ταλαντούμενη συνταγή του Belousov. Στην αρχή το ενδιαφέρον ήταν μικρό, επειδή περιοριζόταν πίσω από το «σιδηρούν παραπέτασμα». Κατά τη διάρκεια της δεκαετίας του 1960, όταν ήταν επί πτυχίω φοιτητής της βιοχημείας στο Κρατικό Πανεπιστήμιο της Μόσχας, ο Zhabotinsky άλλαξε με μια σειρά τρόπους τη βασική αντίδραση του Belousov. Αντικατέστησε για παράδειγμα το ιόν του δημητρίου με αντιδραστήριο σιδήρου, το οποίο έδωσε μια πολύ πιο καθαρή αλλαγή του χρώματος από κόκκινο σε μπλε. Έτσι κατάφερε τελικά να αιχμαλωτίσει τη φαντασία των συντηρητικών συναδέλφων του. Με τη μελέτη αυτού του εκπληκτικού συστήματος άρχισαν να ασχολούνται και άλλοι. Τα τελευταία είκοσι χρόνια η μελέτη των αυτοοργανωνόμενων χημικών αντιδράσεων αναπτύχθηκε και έγινε ένα μοντέρνο πεδίο έρευνας. Πιστοποιητικά για τη σημασία του έργου ήρθαν το 1979 από επιστήμονες απ’ όλο τον κόσμο, και ένα χρόνο μετά οι Belousov και Zhabotinsky τιμήθηκαν με το βραβείο Λένιν, μαζί με τους Va1entin Israelovitch Krinsky, Genrik Ivanitsky και A1bert Zaikin. Δυστυχώς ο Belousov πέθανε το 1970, πριν από την καθυστερημένη διεθνή αναγνώριση της δημιουργικής συνεισφοράς του.\nΗ ανακάλυψη του Belousov και οι πολλές παραλλαγές που αναπτύχθηκαν στη συνέχεια έχουν γίνει γνωστές ως αντίδραση Belousov-Zhabontinsky (ΒΖ). Η παρασκευή της είναι απλή και μπορεί να της έχει κανείς εμπιστοσύνη (ο επίδοξος πειραματικός πρέπει να συμβουλευτεί την εργασία του Winfree που παρατίθεται στη βιβλιογραφία αυτού του κεφαλαίου, αν θέλει κάποιες οδηγίες). Μ’ αυτό το φαινομενικά μαγικό μείγμα μπορούν να συνδεθούν κάθε είδους όμορφα φαινόμενα. Μια επιλογή μαυρόασπρων εικόνων δείχνει την αντίδραση ΒΖ, καθώς εξελίσσεται.\nΗ χημεία αυτής της σημαντικής και πολύπλοκης αντίδρασης μελετήθηκε σε βάθος από πολλούς επιστήμονες, και ολόκληρα βιβλία αφιερώθηκαν σ’ αυτήν. Πιστεύεται ότι στη συνολική αντίδραση συμμετέχουν περίπου τριάντα διακριτά χημικά είδη, συμπεριλαμβανομένων των ενδιαμέσων σύντομης διάρκειας που λειτουργούν ως συνδετικοί κρίκοι ανάμεσα στους διαφόρους αλληλένδετους κύκλους χημικών αντιδράσεων. Όλα τούτα τα διατύπωσε περιληπτικά μια ομάδα του Πανεπιστημίου του Όρεγκον (οι Richard Fie1d, Endre Körös και Richard Noyes), σε ένα μηχανισμό χημικής αντίδρασης με ένδεκα στάδια, κάτι αρκετά πιο πολύπλοκο από τα τέσσερα βήματα του Brusselator. Αν ερευνήσει κανείς τα ένδεκα στάδια θα μπορέσει να βρει μια διαδικασία όπου μια χημική ουσία επηρεάζει την ίδια την παραγωγή της. Έτσι έχουμε αυτοκατάλυση, το βασικό συστατικό στοιχείο της ανάδρασης και της μη γραμμικότητας. Από την πληθώρα των πολύπλοκων ενδιαμέσων, η ομάδα του Όρεγκον πρότεινε ένα αρκετά απλοποιημένο αλλά σημαντικό μοντέλο που περικλείει πέντε διαφορετικά βήματα, το οποίο η επιστημονική κοινότητα το βάφτισε «Oregonator». Το μοντέλο του Oregonator είναι μια θεωρητική αναπαράσταση της κατάστασης πραγμάτων στην εξελισσόμενη αντίδραση ΒΖ: είναι σε θέση να περιγράψει από πολλές σκοπιές τη συμπεριφορά των πειραματικών λύσεων τύπου ρολογιού, όπως τους ελκυστές οριακού κύκλου οι οποίοι δημιουργούν τις χημικές περιοδικές διακυμάνσεις.\nΑν κάποιος επιμένει να κατακερματίζει τη γνώση, τότε θα έπρεπε μάλλον να πει ότι η μαγεμένη αντίδραση ΒΖ βρίσκεται στην περιοχή της χημικής επιστήμης που είναι γνωστή ως «ανόργανη» χημεία. Η λεπτομερής κατανόηση της αντίδρασης αποτέλεσε αντικείμενο έμπνευσης για τους χημικούς ώστε να ελέγξουν ακόμα περισσότερο τον ανόργανο κόσμο. Για παράδειγμα, ο Thomas Briggs και ο Warren Rauscher του Galileo High School Lux Laboratory ανακάλυψαν περιοδικές διακυμάνσεις σε μείγματα υπεροξειδίου του υδρογόνου, μηλονικού οξέος, ιωδικού καλίου, θειικού μαγγανίου και υπερχλωρικού oξέος τα οποία μεταλλάσσουν περιοδικά από μπλε σε κίτρινο χρώμα. Ο αριθμός τέτοιων περιοδικών αντιδράσεων αυξάνεται διαρκώς, και μάλιστα οι γενικές αρχές που τις διέπουν είναι πλέον αρκετά κατανοητές. Εν συνεχεία εμφανίστηκαν και άλλα μοντέλα τέτοιων χημικών ρολογιών – υπάρχει ένα «μοντέλο Κ» (Κ από το Κυότο), ένα «ΙUator» που προέρχεται από το Indiana university oscillator (ταλαντωτής του Πανεπιστημίου της Ιντιάνα) και ένα «Bubbleator», ένα μοντέλο το οποίο περιγράφει μια χημική αντίδραση που παράγει κύματα από αεριούχο αφρό.\nΜια ουσιαστική πλευρά της αντίδρασης ΒΖ είναι η αποκαλούμενη «διεγερσιμότητα» – υπό την επίδραση διεγερτών, αναπτύσσονται μορφώματα εκεί όπου αλλιώς θα υπήρχε ένα απολύτως παθητικό διάμεσο. Μερικές αντιδράσεις τύπου ρολογιού, όπως οι αντιδράσεις Briggs-Rauscher και ΒΖ που χρησιμοποιούν ως καταλύτη τη χημική ουσία διπυριδικό ρουθήνιο, είναι δυνατό να διεγερθούν σε δραστηριότητα αυτοοργάνωσης με την επίδραση του φωτός. Η ιδιότητα της διεγερσιμότητας, η οποία δείχνει με ποιο τρόπο μπορεί να εξωθηθεί σε δράση η αντίδραση ΒΖ, ήταν σχεδόν άγνωστη στον Turiηg, ακόμα και σήμερα δε οι θεωρητικοί συχνά την παραβλέπουν. Πράγματι, η διεγερσιμότητα παραμένει μια κάπως θολά ορισμένη έννοια.\nΟι λεπτές αποχρώσεις της αντίδρασης ΒΖ παραμένουν αντικείμενο μελέτης των μαθηματικών, των φυσικών και των βιολόγων. Και υπάρχουν σοβαροί λόγοι γι’ αυτό. Γιατί, όπως σύντομα θα αρχίσουμε να διακρίνουμε, δεν είναι δυνατό να παραβλέψουμε τη σχέση της αντίδρασης με μεγάλο τμήμα της οργάνωσης του ζώντος κόσμου με την οποία είμαστε εξοικειωμένοι. Τα σπειροειδή κύματα που σχηματίζονται σε χημικά ρολόγια έχουν κάτι παραπάνω από μια φευγαλέα ομοιότητα με εκείνα που σχηματίζονται στις καρδιακές προσβολές, τους πρωτόγονους βλενομύκητες, τους σπειροειδείς γαλαξίες και τους τυφώνες. Πράγματι, ο Winfree διατείνεται το εξής: «Μολονότι [ η αντίδραση ΒΖ] στερείται κάποιου πράγματος σαν το γενετικό σύστημα, μέσω του οποίου θα μπορούσε να υποστεί μεταλλάξεις και να εξελιχθεί, έχει πολλά από τα χαρακτηριστικά που καθιστούν ενδιαφέροντα τα ζωντανά συστήματα: τον χημικό μεταβολισμό (οξείδωση οργανικών οξέων σε διοξείδιο του άνθρακα), την αυτοοργανωνόμενη δομή, τη ρυθμική δραστηριότητα, τη δυναμική ευστάθεια μέσα σε κάποια όρια, τη μη αντιστρεπτή διάλυση πέρα απ’ αυτά τα όρια, και μια φυσιολογική διάρκεια ζωής. Η μελέτη των χημικών ρολογιών, λοιπόν, βοήθησε, με την πραγματική έννοια, να εμφυσηθεί ζωή στην ανόργανη χημεία, ένα ζήτημα που η κατανόησή του συχνά περνούσε επικίνδυνα σε δεύτερη μοίρα, ενώ κυριαρχούσε αυτό που για τον χημικό είναι το ισοδύναμο της συλλογής γραμματοσήμων – η συσσώρευση τεράστιων ποσοτήτων δεδομένων.\nΤα ανόργανα αυτοοργανωνόμενα συστήματα αποτελούνται από ορισμένα απλά χημικά είδη. Η πραγματική χημεία όμως είναι κάπως τυχαία – υπάρχουν πολύ λίγες ιδιαιτερότητες, επειδή τα μόρια που περιφέρονται μέσα στη «σούπα» ενδέχεται να αντιδρούν όλα μεταξύ τους σε κάποιο βαθμό. ‘Οπως θα δούμε, οι ζωντανοί οργανισμοί έχουν την τάση να βρίσκονται στο άλλο άκρο του φάσματος των δυνατοτήτων. Εκεί, η (βιο)χημεία είναι και πολύπλοκη και καλά συντονισμένη: κάθε αντίδραση είναι εξαιρετικά ειδική και προχωρεί με εκπληκτική αποδοτικότητα. Οι Ρrigοgine και Stengers παρατήρησαν: «Είναι απίθανο να πρόκειται για ατύχημα. Εδώ συναντάμε ένα αρχικό στοιχείο που σημαδεύει τη διαφορά ανάμεσα σε φυσική και βιολογία. Τα βιολογικά συστήματα έχουν παρελθόν. Τα μόρια που τα συνιστούν είναι αποτέλεσμα της εξέλιξης. Επελέγησαν για να συμμετάσχουν στους αυτοκαταλυτικούς μηχανισμούς, για να δημιουργήσουν πολύ ειδικές μορφές αυτοοργάνωσης». Πρόκειται για χημεία με στόχους. Είναι το θαύμα της ζωής.\nΓνωρίζουμε, βέβαια, για την ύπαρξη αυτοοργάνωσης όσον αφορά τη δομή, τη διάταξη στο χώρο και τη συμπεριφορά των σωματιδίων της ύλης, τα οποία ως γνωστόν υπακούν σε συγκεκριμένους φυσικούς κανόνες (η ίδια η έννοια των «φυσικών νόμων» εμπεριέχει, ούτως ή άλλως, και την έννοια της αυτοοργάνωσης). Όμως, εδώ μιλάμε για κάτι που φτάνει ένα βήμα παραπέρα, μιλάμε ουσιαστικά για τη γένεση, υπό την επίδραση κατάλληλων παραγόντων, δυναμικών χαρακτηριστικών με «εσωτερικούς κανόνες κλειστού συστήματος» (προσέξτε στο παραπάνω κείμενο τις έννοιες «ελκυστής», «καταλύτης», «διεγέρτης») σε ένα μείγμα ανόργανων χημικών συστατικών. Πρόκειται, δηλαδή, ουσιαστικά για την ανάπτυξη ενός ανώτερου επιπέδου αυτοοργάνωσης, πάνω από εκείνο της συνηθισμένης δομής και οργάνωσης της ύλης (και της ενέργειας – ουσιαστικά πρόκειται για τις δύο όψεις του ίδιου νομίσματος).\nΣκεφτείτε, εάν σε μοριακά διαλύματα λιγοστών χημικών ενώσεων μπορούν να αναπτυχθούν φαινόμενα και «μορφώματα» όπως αυτά που εμφανίζονται στην αντίδραση BZ και τις παραλλαγές της, τι θα μπορούσε να συμβαίνει στην περίπτωση ολόκληρων πόλεων; Αν σε ένα φλυτζάνι που περιέχει μερικές απλές ανόργανες χημικές ουσίες χωράει αρκετή πολυπλοκότητα ώστε αυτόματα οι ουσίες αυτές να παρουσιάζουν αυτοοργάνωση, περιοδικότητα και άλλα χαρακτηριστικά που θυμίζουν βασικές λειτουργίες των ζώντων οργανισμών, τότε τι θα μπορούσε να συμβαίνει στον «ωκεανό της σούπας» μιας ανθρώπινης πόλης; Μιας «σούπας» που δεν περιέχει απλώς χημικές ουσίες και υλικά μέρη υπό συνθήκες εργαστηρίου, αλλά διαπερνάται από δίκτυα ροής ενέργειας, διασχίζεται από κανάλια μεταφοράς ύλης, υπόκειται στη δράση ηλεκτρομαγνητικών και βαρυτικών πεδίων, συντονίζεται σε ευρύτερους κιρκαδιανούς ρυθμούς -όπως ο κύκλος του ημερονύκτιου και των εποχών του έτους- και, γενικά, αλληλεπιδρά με μυριάδες άλλες, μικρές και μεγάλες παραμέτρους. Σκεφτείτε, λοιπόν, τι θα μπορούσε να «κολυμπάει» στη «σούπα» μιας πόλης όπως η Αθήνα.\nΔεν υπάρχει καθορισμένο μέγεθος, αλλά ούτε και σταθερός χρόνος διάρκειας. Αυτό το δεύτερο τείνουμε όλοι μας να το ξεχνάμε, και στο σημείο αυτό θα πρέπει ίσως να θυμηθείτε το τμήμα του προηγούμενου αποσπάσματος που αναφέρεται σε «δυναμική ευστάθεια μέσα σε κάποια όρια», «μη αντιστρεπτή διάλυση πέρα απ’ αυτά τα όρια», και «διάρκεια ζωής». Αν κάτι υπάρχει στο χώρο, θα πρέπει αναγκαστικά να υπάρχει και στο χρόνο, και η ύπαρξη του αυτή στο χρόνο συνεπάγεται αυτόματα και «διάρκεια». Έτσι, λοιπόν, το υποθετικό μας φαινόμενο θα μπορούσε να έχει διάρκεια ζωής από ελάχιστα νανοδευτερόλεπτα έως και εκατομμύρια χρόνια. Αυτό, πάλι, με τη σειρά του, συνεπάγεται ότι ένα φαινόμενο με πολύ μικρή διάρκεια ζωής θα μπορούσε κάλλιστα να περάσει απαρατήρητο από εμάς τους ανθρώπους, δίχως ποτέ να μας δοθεί μια δεύτερη ευκαιρία να το παρατηρήσουμε. Σωστά;\nΌχι ακριβώς. Μην ξεχνάτε ότι η συνηθισμένη μας αίσθηση του γραμμικού μονοσήμαντου χρόνου είναι αποτέλεσμα των δικών μας και μόνο προδιαγραφών και περιορισμών, ως ανθρώπινων όντων. Τα φαινόμενα, όμως, του είδους που συζητάμε δε φαίνεται να σέβονται ιδιαίτερα τους περιορισμούς μας αυτούς, και είναι ελεύθερα να εκδηλωθούν και να κινηθούν στο χώρο και στο χρόνο σύμφωνα με τις εντελώς διαφορετικές «δικές τους» προδιαγραφές. Η συνολική εικόνα της εκδήλωσης τους θα ήταν απελπιστικά ακατανόητη για εμάς, η αποτύπωση της όμως στη δική μας «ληψή» αίσθηση του χωροχρόνου φαίνεται να είναι αυτή ενός δυναμικά μεταβαλλόμενου φράκταλ – τρισδιάστατου όσον αφορά το χώρο και μονοδιάστατου όσον αφορά το χρόνο. (Ίσως να αναρωτιέστε πως θα μπορούσε να υπάρξει και να αποτυπωθεί ένα φράκταλ επάνω σε μια βαρετά μονοδιάστατη ευθεία γραμμή, όπως είναι αυτή της δικής μας αντίληψης του χρόνου. Κι όμως, τα μονοδιάστατα φράκταλ είναι απολύτως «νόμιμα» και υπαρκτά –http://c2.com/cgi/wiki?FractalDimension– και, μάλιστα, στους κανόνες που τα διέπουν κρύβεται και ένα κλειδί σε σχέση με το φαινόμενο που γενικά αποκαλούμε «συγχρονικότητες».) Κατ’ αυτή την έννοια, ένα φαινόμενο ή ένα συμβάν που από την άποψη της μηχανικής για την οποία συζητάμε συνέβη άπαξ, θα μπορούσε κάλλιστα -και για την ακρίβεια, όχι απλώς θα μπορούσε, αλλά υποχρεωτικά θα συνέβαινε έτσι- να εκδηλωθεί, με άλλοτε άλλη ένταση, σε πληθώρα χρονικών -αλλά και χωρικών- στιγμών του δικού μας χρόνου και χώρου. Ή, αντίστροφα -για να μη ξεχνάμε και την ανθρωποκεντρική μας σκοπιά- ένα σχετικό φαινόμενο που εμείς βλέπουμε να επαναλαμβάνεται ανά τακτές χρονικές περιόδους «στον κόσμο μας», θα μπορούσε να προέρχεται από μια και μοναδική πηγή, μέσα σ’ αυτό που εμείς ονομάζουμε χώρο και χρόνο.\nΑρχίζουν να μπερδεύονται τα πράγματα ε; Και που να δείτε μετά. Όμως, εδώ κρίνεται απαραίτητη μια διευκρίνηση. Ο βασικός πυρήνας των όσων περιγράφουμε δεν αποτελεί προϊόν δικής μας έμπνευσης ή διερεύνησης. Τις ίδιες ακριβώς αρχές και διαπιστώσεις μπορείτε να τις βρείτε διάσπαρτες ή και συγκεντρωμένες σε πολλούς άλλους χώρους και πηγές. Χιλιάδες άλλοι άνθρωποι έχουν καταπιαστεί με τα θέματα αυτά και έχουν δώσει τις δικές τους, παράλληλες προσεγγίσεις. Και οι προσεγγίσεις αυτές δεν έλκουν την καταγωγή τους από ευφάνταστες ονειροπολήσεις και χοντροκομμένες απλουστεύσεις γραφικών ημιμαθών, αλλά -και αποτελεί ειρωνεία το ότι η μεγάλη πλειοψηφία των ανθρώπων γύρω μας το αγνοεί παντελώς- από την αφρόκρεμα του επιστημονικού μας κόσμου και από τις πλέον πολυβραβευμένες εργασίες του αιώνα που μας πέρασε. Τα κομμάτια του «παζλ» υπάρχουν διάσπαρτα σε όλους τους χώρους της γνώσης, διαθέσιμα στον οποιοδήποτε. Το δύσκολο, αλλά και το γοητευτικό συνάμα στην όλη αυτή υπόθεση, έγκειται στον εντοπισμό και το συνταίριασμα τους.\nΌσο για το κλασικό ερώτημα που διατυπώνεται πάντοτε σε ανάλογες συζητήσεις, στο γιατί, δηλαδή, εάν τα φαινόμενα που προβλέπονται από την παραπάνω θεωρία εκδηλώνονται όντως στις πόλεις μας, αυτά δε γίνονται αντιληπτά από εμάς, αφού μάλιστα, και πάντα σύμφωνα με τη θεωρία, αυτή τους η εκδήλωση θα πρέπει να είναι και αρκετά συχνή, υπάρχουν πολλών ειδών απαντήσεις. Θα μπορούσε να αντιρωτήσει κανείς, για παράδειγμα, πως είναι δυνατόν να μην αντιλαμβανόμαστε την περιστροφική κίνηση της Γης, που μάλιστα κοντά στον ισημερινό προσεγγίζει τα 400 μέτρα ανά δευτερόλεπτο, ή το γιατί τελικά ο ήχος από το κλάμα ενός μωρού που βρίσκεται στην άλλη άκρη της πόλης δε φτάνει ποτέ στ’ αυτιά μας. Όμως, κοιτάξτε την παρακάτω φωτογραφία.\nΔεν είναι όμως αλήθεια ότι τα σχετικά φαινόμενα περνούν πάντοτε απαρατήρητα από εμάς. Όλοι έχουμε να θυμηθούμε κάποια περιστατικά του είδους, έστω κι αν πολλές φορές δε μπορούμε να τα βάλουμε σε λέξεις. Απλά, σκεφτείτε πόσες διαφορετικές μεταβλητές θα πρέπει να συνδυαστούν κατάλληλα μεταξύ τους ώστε τα περιστατικά και τα φαινόμενα αυτά να καταφέρουν να γίνουν αντιληπτά και να μας εντυπωθούν. Και, κατ’ αρχάς, το κάθε φαινόμενο «X» θα πρέπει να εκδηλώνεται στο δικό μας τόπο και χρόνο, και να καταλαμβάνει χώρο και χρόνο συμβατούς με τα δικό μας φάσμα παρατήρησης. Σκεφτείτε π.χ. την περίπτωση το όλο φαινόμενο να καταλαμβάνει χώρο μικρότερο από την κεφαλή μιας καρφίτσας ή, αντίθετα, να εκτείνεται σε διαστάσεις μεγαλύτερες του ηλιακού μας συστήματος. Από την άλλη, φανταστείτε φαινόμενα με διάρκεια μικρότερη αυτής του μετεικάσματος των ματιών μας ή, αντίθετα, αρκετά μεγάλη ώστε να καταλαμβάνει αρκετές δικές μας ζωές. Σκεφτείτε την περιστροφή της Γης και το γιατί τελικά αυτή δε γίνεται αντιληπτή από εμάς, καθώς και το πόσο άμεσα το φαινόμενο αυτό θα γινόταν αισθητό αν η Γη ξεκινούσε ή σταματούσε να περιστρέφεται τώρα, στη διάρκεια της δικής μας ζωής. Φυσικά, το φάσμα παρατήρησης μας εμπεριέχει πολλούς ακόμα περιορισμούς, με κυριότερους αυτούς των αισθήσεων μας. Και σαν να μην έφταναν όλοι αυτοί οι περιορισμοί, υπάρχουν ακόμα πιο ύπουλες παρωπίδες που μας εμποδίζουν να αντιληφθούμε καταστάσεις και συσχετισμούς. Πρόκειται για τους μηχανισμούς αυτορρύθμισης της συνείδησης, στους οποίους έχουμε κατ’ επανάληψη αναφερθεί.\nΑκόμα κι έτσι, όμως, παρά το γεγονός ότι το φάσμα παρατήρησης μας αντιστοιχεί σε ελάχιστο τμήμα του φάσματος εκδήλωσης των φαινομένων που μας απασχολούν, και παρά τους υπόλοιπους εγγενείς περιορισμούς μας, η συχνότητα εκδήλωσης των φαινομένων αυτών σε κοσμική κλίμακα είναι τόσο υψηλή ώστε, στατιστικά, αρκετά απ’ αυτά καταφέρνουν να εκδηλωθούν στη δική μας «περιοχή παρατήρησης» και να γίνουν αισθητά. Είναι σαν να αφήνει κανείς ένα άδειο μπουκάλι εκτεθειμένο σε μια καταιγίδα. Παρότι το εύρος του στομίου του μπουκαλιού είναι απειροελάχιστο σε σχέση με τη συνολική έκταση της καταιγίδας, κάποιες σταγόνες θα βρουν το δρόμο τους και θα συσσωρευτούν μέσα στο μπουκάλι.\nΒέβαια, τα πράγματα θα ήταν απελπιστικά δύσκολα αν η όλη προσπάθεια μελέτης των καταστάσεων αυτών αντιστοιχούσε στην προσπάθεια κάποιου που, διαγράφοντας διαδρομές μέσα στην πόλη εν μέσω ισχυρής καταιγίδας και με ένα αδειανό μπουκάλι στο χέρι, ελπίζει να μαζέψει λιγοστές στάλες βροχής. Μερικές φορές χρειάζεται να το εφαρμόσει κανείς κι αυτό, ευτυχώς όμως υπάρχουν και «παράπλευρες οδοί». Όταν ψάχνεις να εντοπίσεις κάτι το οποίο ενδεχομένως είναι ανεπαίσθητο για σένα, μπορείς να οδηγηθείς σ’ αυτό μέσω των επιδράσεων και των συνεπειών που αυτό θα έχει στον ορατό σ’ εσένα κόσμο (κάπως έτσι δεν ανακαλύψαμε και την περιστροφή της Γης;). Έτσι, η ιχνηλάτηση στους χώρους αυτούς συχνότερα αφορά ίχνη και «απολιθώματα» από διαδικασίες και μορφώματα ενεργών ή παρελθόντων επιδράσεων, και σπανιότερα αφορά στον απ’ ευθείας εντοπισμό της όποιας πηγής όλων αυτών. Δεδομένου, τώρα, ότι η συνείδηση και οι αισθήσεις μας λειτουργούν συλλαμβάνοντας και καταγράφοντας, όχι τις ίδιες τις περιβάλλουσες συνθήκες στις οποίες κινούμαστε, αλλά τις μεταβολές και τις διακυμάνσεις αυτών, οι πλέον πρόσφορες για παρατήρηση, αλλά και πιο βολικές για μελέτη περιπτώσεις αφορούν φαινόμενα και επιδράσεις με παρατεταμένο χρόνο επίπτωσης (έτη ή και δεκαετίες) στο δικό μας χρόνο, και εστία επίπτωσης αντίστοιχης με τη συμβατική μας κλίμακα παρατήρησης (οικήματα, συνοικίες ή ευρύτερες περιοχές) στο δικό μας χώρο.\nΤόση ώρα μιλάμε για φαινόμενα και για «μορφώματα», χωρίς να έχουμε μπει στην ουσία του περιεχομένου των όρων αυτών. Δε θα το κάνουμε εδώ. Όπως και δε θα σταθούμε ακόμα στις βασικότερες προεκτάσεις του όλου θέματος, όπως είναι π.χ. η επίδραση των υποθετικών αυτών φαινομένων και μορφωμάτων σε εμάς τους ανθρώπους και στα άλλα ζωντανά πλάσματα γύρω μας, ή οι ιδιότητες τους και οι πρακτικές εφαρμογές που απορρέουν απ’ αυτές (πάντως, ο όρος «μορφώματα» χρησιμοποιείται κατ’ εξοχήν στην Ιατρική και δη στην Ογκολογία, κι αυτό δεν είναι άσχετο). Έχουμε πολλά ακόμα να δούμε πριν αποτολμήσουμε την πρώτη διερευνητική βουτιά στη «σούπα» μας. Και, ποιος ξέρει τι μπορεί να μας περιμένει εκεί…\nΜια τελευταία σημείωση πάντως: μην περιμένετε ότι μια σελίδα του internet θα μπορούσε να συγκεντρώνει τις πληροφορίες που απαιτούνται για κάτι περισσότερο από ένα απλό «ξύσιμο της μπογιάς» του όλου θέματος. Από την άλλη, το να καταφέρει κανείς να κοιτάξει «κάτω από τη μπογιά» δεν είναι και μικρό πράγμα…\nΣημείωση του λύχνου:\nΤο παραπάνω είναι ένα μέρος από την πολύ ενδιαφέρουσα έρευνα του Ιρανόν. Σας συστήνω να διαβάσετε όλη την παρουσίαση με θέμα: Αθήνα και όχι μόνο…\nAντιγράφτηκε από το : iranon.gr\nThis entry was posted in ΕΡΕΥΝΑ on Ιανουαρίου 25, 2012 by ai8erovamwn.\n← Αιθαιροβαμικά αποσπάσματα – φωτοχυσίες Στη μητέρα των μαχών, ο σκοπός θα κρίνει το αποτέλεσμα →


Οι διαπραγματεύσεις και τα deal της ΔΕΠΑ με Shell και ΕΝΙ - Fpress.gr\nΟι διαπραγματεύσεις και τα deal της ΔΕΠΑ με Shell και ΕΝΙ\nΦαίνεται ότι έκλεισαν τελικά τα deal της ΔΕΠΑ με τους μετόχους Eni και Shell για τον νέο ρόλο της Δημόσιας Επιχείρησης στις δύο θυγατρικές Εταιρείες Παροχής και Διανομής Αερίου Θεσσαλονίκης - Θεσσαλίας και Αττικής.\nΣύμφωνα με πληροφορίες η ΔΕΠΑ αποχωρεί από την ΕΠΑ Θεσσαλονίκης - Θεσσαλίας (ΖeniΘ), πουλώντας το ποσοστό της 51% στην ιταλική Eni, η οποία μέχρι πρότινος κατείχε το 49% και το μάνατζμεντ. Απομένουν για την ολοκλήρωση της συναλλαγής οι γενικές συνελεύσεις των μετόχων των εταιρειών. Να σημειωθεί ότι η μετοχική σύνθεση στην Εταιρεία Διανομής Αερίου Θεσσαλονίκης - Θεσσαλίας δεν αλλάζει, δηλαδή η ΔΕΠΑ παραμένει με 51% και η Eni με 49% και το μάνατζμεντ.\nΣτις ΕΠΑ και ΕΔΑ Αττικής η νέα διοίκηση της ΔΕΠΑ ολοκλήρωσε τις διαπραγματεύσεις με τη Shell και κατέληξαν σε συμφωνία επί της αρχής. Η πολυεθνική πούλησε τα μερίδιά της 49% στη Δημόσια Επιχείρηση και απομένουν άλλες δύο με τρεις εβδομάδες διαδικασιών για την ολοκλήρωση των συμβολαίων.


Σωτήρης Γλυκοφρίδης: Η ανοσία της αγέλης: Ο θεός, τα ζάρια και ο άνθρωπος – ΒΟΡΕΙΝΗ\nHome›Aποψεις›Σωτήρης Γλυκοφρίδης: Η ανοσία της αγέλης: Ο θεός, τα ζάρια και ο άνθρωπος\nΣωτήρης Γλυκοφρίδης: Η ανοσία της αγέλης: Ο θεός, τα ζάρια και ο άνθρωπος\nΠαίζει ο θεός ζάρια; Ο Πυθαγόρας είπε το όχι κατηγορηματικά, ο Ηράκλειτος τον κορόιδευε αγρίως (αιών εστί παις παιζων πεσσούς, παιδός η βασιλείη). Οι σημερινοί βιολόγοι τάσσονται αναφανδόν υπέρ του Ηράκλειτου, όπως και οι μοντέρνοι φυσικοί, αντίθετα οι μαθηματικοί και ορισμένοι φυσικοί λένε όχι. Η διάσταση αυτή των ανθρώπινων ιδεών κρατάει πάνω από 2500 χρόνια. Επί Νεύτωνα που θεωρείτο πως η μηχανιστική τάξη του θεού επιτέλους επικράτησε, ήλθε η κβαντομηχανική και η σχετικότητα και της έστρεψαν τα μέσα έξω, Οι αστροφυσικοί προσέθεσαν ότι ο θεός όχι μόνο παίζει ζάρια αλλά και κάνει μπουρμπουλήθρες δημιουργώντας φυσαλιδοειδή multi universe.\nΜια έκφανση του θείου που ακολουθεί την ηρακλείτεια – πυθαγόρεια διάσταση είναι και η νόσος. Κατά τους θιασώτες της θείας αρμονίας είναι ξεκαθάρισμα ενός θεού που κρατάει τις ισορροπίες, είναι δηλαδή θεία αυτορύθμιση της φύσης. Κατά τους αρνητές του θεϊκού σχεδίου έχει σχέση με την τυχαιότητα που σπρώχνει τα πράγματα για να περάσουνε από το κόσκινο της φυσικής επιλογής ή του Δαρβίνου. Στο ενδιάμεσο στέκεται η ανοσία της αγέλης. :Αυτή δημιουργείται είτε από τον ανθρώπινο εμβολιασμό είτε από την τυχαιότητα της φύσης. Ο άνθρωπος ανάμεσα στην τύχη και στην ανθρώπινη παρέμβαση στέκει ενεός, σκαλίζοντας τα ζάρια, παίζοντας με το θεό, για να δει αν αυτά είναι πειραγμένα.\nΕίναι δεν είναι, τι σημασία έχει; Η ανοσία της αγέλης κατά ανθρώπινη παρέμβαση δεν αντίκειται προς το θεό. Αυτό που αντίκειται σε αυτόν είναι ο άνθρωπος να προτιμάει τη βολική αυταπάτη έναντι του βάρους της αυτονομίας.\nΓ. Θωμάκος :Το 50% του μισθού μου, το 100% των δυνάμεων μου, ...


Ξενοδοχεία κοντά σε Anne Knudsen Park - Βρείτε προσφορές ξενοδοχείων\nΞενοδοχεία κοντά σε Anne Knudsen Park\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Anne Knudsen Park. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Anne Knudsen Park παραπάνω.\nΞενοδοχεία κοντά σε Prince Kuhio ParkΞενοδοχεία κοντά σε St Raphael's Catholic ChurchΞενοδοχεία κοντά σε Seasport DiversΞενοδοχεία κοντά σε Malie OrganicsΞενοδοχεία κοντά σε Massage PoipuΞενοδοχεία κοντά σε Hawaiian Style SurfingΞενοδοχεία κοντά σε The Shops at KukuiulaΞενοδοχεία κοντά σε Kaneiolouma HeiauΞενοδοχεία κοντά σε Beach Access Nr SheratonΞενοδοχεία κοντά σε Maha'ulepu Heritage TrailΞενοδοχεία κοντά σε Monkeypod JamΞενοδοχεία κοντά σε Poipu Beach ParkΞενοδοχεία κοντά σε Baby Beach PoipuΞενοδοχεία κοντά σε Kukuiula MarketΞενοδοχεία κοντά σε Kukui'ula Village Shopping Center


Και η Αθήνα έμαθε την αλήθεια για το σκάνδαλο | Bluearena\nΚαι η Αθήνα έμαθε την αλήθεια για το σκάνδαλο\nΠαρουσία 15 εκπροσώπων του Κοινοβουλίου, πραγματοποιήθηκε η συνέντευξη τύπου των ανθρώπων του Ηρακλή, ενόψει της αυριανής (24/6) εξέτασης των συμπληρωματικών εγγράφων από την δευτεροβάθμια επιτροπή …\n23/06/2010 11:26 Επιμέλεια: BlueArena Ηρακλής\nΠαρουσία 15 εκπροσώπων του Κοινοβουλίου, πραγματοποιήθηκε η συνέντευξη τύπου των ανθρώπων του Ηρακλή, ενόψει της αυριανής (24/6) εξέτασης των συμπληρωματικών εγγράφων από την δευτεροβάθμια επιτροπή αδειοδοτήσεων της ΕΠΟ.\nΟ πρόεδρος της ΠΑΕ, Γιάννης Τάκης, δήλωσε: “Τα κατάφερε η Ε.Π.Ο. να βάλει στο παιχνίδι τη Βουλή. Εδώ και ενάμιση μήνα περίπου ζούμε ένα θέατρο παραλόγου. Μία μέρα πριν ολοκληρωθεί αυτή η ιστορία αποφασίσαμε να σπάσουμε αυτό που βολικά και εύκολα ισχυρίζεται η Ε.Π.Ο., τη ρήτρα εμπιστευτικότητας. Πάνω σε αυτή τη ρήτρα επιτρέπεται να παίζονται παιχνίδια. Προφανώς αυτή η ρήτρα επιτρέπει να υπάρχουν ένας προπονητής σε δύο ομάδες. Από την πρώτη ώρα λέμε, με κίνδυνο να γίνουμε και λίγο γραφικοί, ότι ο φάκελός μας είναι πλήρης και εν πάει περιπτώσει ήταν ίδιος με όλων των ομάδων. Μετά το σοκ που έχουμε υποστεί από την επιτροπή του κ. Σάββα, του κ. Δημητρίου, είμαστε υποχρεωμένοι να σας πούμε τι κάνουμε εμείς για να αντέξουμε. Αυτοί που το σχεδίασαν όλο αυτό, δεν είχαν αντιληφθεί ότι ο Ηρακλής εκτός από ιστορία έχει και κόσμο, και φίλους και δυναμική και τη διάθεση να το πάει μέχρι τέλους. Κανείς δεν μπορεί να μας κλέψει τίποτε στους διαδρόμους. Στη εκδίκαση της έφεσης προσκομίσαμε ό,τι μας ζήτησαν. Επί τρισήμιση ώρες αναλύαμε γραμμή-γραμμή, λέξη-λέξη ότι προσκομίσαμε ό,τι είχαν και οι άλλοι και ότι δεν είναι πρόβλημα στο ελληνικό ποδόσφαιρο η ύπαρξη του Ηρακλή γιατί αυτό θέλουν κάποιοι. Ζητάμε τα πρακτικά και δεν μας τα δίνουνε. Γιατί, αν μας τα δίνανε θα φαινότανε ότι επτά φορές οι δικηγόροι μας ρωτήσανε, υπάρχει κενό, υπάρχει απορία, υπάρχει κάτι που δεν καταλάβατε; Επτά φορές ρωτήσαμε, επτά φορές είπανε ότι είμαστε καλυμμένοι. Από το σκεπτικό όμως της απόφασης προκύπτει ότι υπήρχαν αμφιβολίες. Αυτό είναι ένα περίεργο. Τι αμφιβολίες; Όλη η ιστορία του Ηρακλή έχει να κάνει με δύο-τρεις ποδοσφαιριστές που κατά διαστήματα είναι τρεις και άλλοτε τέσσερις και στο περιβόητο της καθαρής θέσης. Τα έλυσαν όλα τα άλλα προβλήματα στο ελληνικό ποδόσφαιρο και το πρόβλημα είναι αν ο Ηρακλής χρωστά τρία ή τρεισήμισι εκατομμύρια. Λες και δεν ξέρουμε τι χρωστάνε όλοι οι άλλοι. Και μας ζητάνε την προσκόμιση αδιάσειστων εγγράφων για το αν θα μπορεί να πληρώνει μελλοντικά. Είμαστε σε μια χώρα που ο Υπουργός λέει ότι δεν ξέρει να μπορεί να πληρώσει και καλείται ο Ηρακλής να αποδείξει ότι μπορεί να πληρώσει. Ζητήσαμε τα αδιάσειστα έγγραφα. Τη λίστα την πήραμε χθες, Τρίτη, το μεσημέρι. Είχαμε μία απορία. Γιατί 10 μέρες που η επιτροπή είχε τη γνωμοδότηση του κ.Αντωνόπουλου, το καθηγητή Δικαίου και άλλα χαρτιά, δεν έκανε τον κόπο να μας ζητήσει κάποιες διευκρινίσεις και μας τη ζητά 48 ώρες πριν. Με έκπληξη είδαμε ότι μας ζητούν και χαρτιά που ήδη υπάρχουν και τα είχαμε δώσει. Ίσως δεν ήταν πολύ επιμελείς στην ανάγνωση. Αυτό λοιπόν το στοιχείο μας ξαναβάζει σε μια διαδικασία ότι δεν παίζεται με τα χαρτιά, με κανόνες. Όντως, υπήρχε ένα κακό διοικητικό διάστημα στον Ηρακλή. Υπήρχε ένα πρόβλημα. Γίνεται μια σημαντική προσπάθεια να εξυγιανθεί και ο Ηρακλής όπως όλα σε αυτή τη χώρα. Θεωρούμε όμως ότι είναι άγριο και υπερβολικό να γίνεται μια προσπάθεια να διαλυθεί μια ομάδα. Θα παίξουμε το παιχνίδι της επιτροπής και αφού κατάφεραν να αποφασίσουν τι θεωρούν αδιάσειστο έγγραφο και επειδή σεβόμαστε την απόφαση του Γερουλάνου για διαφάνεια και όλα στο φως, όλα ξεκάθαρα. Ο,τι μας έχουν ζητήσει θα το δώσουμε αύριο αλλά όπως έγινε στη Θεσσαλονίκη, θα γίνει τώρα και στην Αθήνα. Σας τα δίνουμε να τα δημοσιεύσετε. Είναι show αυτό, μας κατηγορούν ότι κάνουμε show αλλά δεν φταίμε εμείς, δεν μπορούμε να κάνουμε κάτι άλλο. Το show έχει ξεκινήσει εδώ και ένα μήνα”.\nΣτη συνέχεια, ο πρόεδρος της ΠΑΕ έδειξε τα έγγραφα για την αύξηση του μετοχικού κεφαλαίου, καθώς και αυτά που αφορούν την τακτοποίηση των υποθέσεων με τους Μπιλίσκοφ, Ντάλα Μπόνα, Ντιέ και Κοβαλέφσκι.


Θεραπεία για κιρσούς - οφέλη και βλάβες\nΘεραπεία για κιρσούς – οφέλη και βλάβες\nΑγαπητοί αναγνώστες μου, σήμερα θα μιλήσουμε για ένα τόσο οδυνηρό πρόβλημα, το οποίο στην εποχή μας ακούγεται από ανθρώπους εντελώς διαφορετικών ηλικιών – είναι κιρσώδεις φλέβες και ειδικά θα αναλύσουμε τη θεραπεία των κιρσών με βδέλλες, είναι χρήσιμη ή επιβλαβής.\nΓια μεγάλο χρονικό διάστημα πιστεύεται ότι η θεραπεία των κιρσών είναι ένα πρόβλημα για τους ηλικιωμένους. Θυμηθείτε πόσο συχνά οι άνθρωποι της "ασημένιας εποχής" παραπονιούνται για τα κουρασμένα πόδια και τις πρησμένες φλέβες. Ωστόσο, η τελευταία δεκαετία έχει πείσει τους γιατρούς ότι τόσο οι νέοι όσο και οι γονείς τους αντιμετωπίζουν αυτή την ασθένεια.\nΟι σύγχρονοι γιατροί προσφέρουν θεραπεία των κιρσών με μια καρδιακή και "αγαπημένη" ιατρική μέθοδο – χειρουργικά. Αλλά, πριν πάτε κάτω από το μαχαίρι του χειρουργού, θα είναι χρήσιμο να στραφείτε στην παραδοσιακή ιατρική, η οποία ισχυρίζεται ότι η καλύτερη θεραπεία έναντι των κιρσών … βδέλλες!\nΟι βδέλλες και οι "μαγικές ιδιότητες" τους έχουν χρησιμοποιηθεί για τη θεραπεία διαφόρων νόσων της ανθρωπότητας για αρκετές εκατοντάδες χρόνια. Η θεραπεία με βδέλλες πήρε το όνομά της – η hirudotherapy, η οποία μόλις προέρχεται από τις "μαγικές ιδιότητες" των βδέλλες – ιρουδίνη, που θεωρείται λαϊκό φάρμακο για σχεδόν όλες τις ασθένειες. Σχετικά με τη θεραπεία με βδέλλες μπορεί να διαβαστεί σε αυτό το άρθρο. Ας δούμε τι είδους ουσία είναι και πώς ενεργεί σε ένα άτομο.\nΓιατί οι βδέλλες;\nΘεραπεία των κιρσών με βδέλλες: είναι δυνατόν για όλους;\nΧωρίς χειρουργό με κανέναν τρόπο;\nΗ βιταμίνη ιρουδίνης που περιέχεται στο σάλιο έχει την ικανότητα να λειαίνει και να καθαρίζει το αίμα, επιβραδύνοντας την πήξη του. Δηλαδή, εισάγοντας στο αίμα, αυτή η ουσία θα πρέπει φυσικά να διαλύσει θρόμβους αίματος, υποτίθεται ότι είναι το κύριο πρόβλημα των ασθενών. Ωστόσο, συχνά συμβαίνουν οι απλοί πολίτες να συγχέουν κιρσώδεις φλέβες με άλλη παρόμοια ασθένεια – θρομβοφλεβίτιδα.\nΑυτό είναι δύσκολο, αλλά πρέπει να καταλάβετε ότι η αιτία των κιρσών δεν είναι θρόμβοι του αίματος, οι θρόμβοι αίματος, αντίθετα, μπορεί να προκαλέσουν παρατεταμένες και προχωρημένες κιρσοί και στη συνέχεια να αρχίσει η θρομβοφλεβίτιδα. Και είναι καλύτερα να το αντιμετωπίζετε με απλά φάρμακα που συμβάλλουν στην αραίωση του αίματος.\nΑς μην είμαστε πονημένοι, πολλοί γιατροί θεωρούν τη θεραπεία των κιρσών με βδέλλες ως ειλικρινή σπατάλη χρόνου και ενέργειας, εξηγώντας την επίδραση της αραίωσης του αίματος με τη χειρουδίνη ως βραχυπρόθεσμο μέτρο μιας ημέρας που δεν αντιμετωπίζει με κανένα τρόπο το ίδιο το πρόβλημα.\nΑν θέλετε να μάθετε περισσότερα σχετικά με τη διαδικασία, μπορείτε να βρείτε πολλές αναθεωρήσεις στο Internet με μια περιγραφή του πώς δουλεύουν οι βδέλλες. Ένα πράγμα είναι σίγουρο – η διαδικασία δεν είναι μία φορά, η υδραγωγία είναι ένα τακτικό μέτρο που μπορεί να ανακουφίσει τον πόνο βελτιώνοντας την κυκλοφορία του αίματος στα πόδια.\nΈνα άλλο πλεονέκτημα είναι ότι η τιμή των διαδικασιών που σχετίζονται με τη λέϊξη είναι σημαντικά μικρότερη από τη ριζική παρέμβαση της δυτικής ιατρικής. Και φυσικά, δεν πρέπει να κάνετε θεραπεία με βδέλλες στο σπίτι, ένα τέτοιο μάθημα απαιτεί ιδιαίτερη εξειδίκευση και επαγγελματισμό – γι 'αυτό πρέπει να επικοινωνήσετε με ένα εξειδικευμένο κέντρο, όπου όχι μόνο γνωρίζουν καλύτερα πώς και πού να βάζουν βδέλλες, αλλά και σας προειδοποιούν για όλες τις συνέπειες και παρενέργειες της hirudotherapy.\nΌπως κάθε δυτική ή ανατολική μέθοδος θεραπείας, η υδραγωγία έχει αρκετές αντενδείξεις που ένας έμπειρος επαγγελματίας θα πρέπει να σας εξοικειώσει σίγουρα πριν από τη διαδικασία, αλλά θα ήταν ωραίο να εξοικονομήσετε χρόνο και να μάθετε για αυτά εκ των προτέρων. Έτσι, η θεραπεία των κιρσών με βδέλλες αντενδείκνυται:\nμε διάφορες αιμορραγικές διαταραχές.\nπαρουσία ογκολογικών ασθενειών και όγκων.\nεάν έχετε χαμηλή αρτηριακή πίεση (υπόταση)\nμε αναιμία και την παρουσία οποιωνδήποτε ασθενειών αίματος.\nΕπομένως, πριν επικοινωνήσετε με τις βδέλλες, ελέγξτε αν έχετε συγκεκριμένες αντενδείξεις. Το κύριο πράγμα που πρέπει να θυμάστε: οι βδέλλες μπορεί να είναι επιβλαβείς αν έχετε σοβαρή μορφή της νόσου και υπάρχουν ενδείξεις τροφικών αλλαγών στα πόδια σας. Μετά από όλα, η βδέλλα μπορεί να περιέχει μια λοίμωξη που μόνο θα εντείνει την ταλαιπωρία σας. Δεν είμαστε εσκεμμένοι, εμείς;\nΣτο σπίτι, για τη θεραπεία των κιρσών, μπορείτε να χρησιμοποιήσετε διάφορες αλοιφές και κρέμες, ωστόσο, θα βοηθήσει μόνο να μειώσει το πρήξιμο και να ανακουφίσει τα πόδια της κόπωσης. Θετική ανατροφοδότηση δόθηκε στην αλοιφή ηπαρίνης, η οποία έχει αποσυμφορητική επίδραση και ελαττώνει την κόπωση των ποδιών.\nΕπιπλέον, κατά τη διάρκεια πολυάριθμων μελετών, αποδείχθηκε ιδιαίτερα θετική επίδραση κρέμας και αλοιφών κατά των κιρσών, οι οποίες περιλαμβάνουν εκχύλισμα καστανιάς. Η τιμή τέτοιων κονδυλίων είναι πάντα ευχάριστη – οι περισσότερες κρέμες και αλοιφές κατά των κιρσών δεν θα σας κοστίζουν λιγότερο από 70-100 ρούβλια λόγω της σύνθεσης του φυτού.\nΥπάρχει μια άλλη επιλογή για να απαλλαγείτε από τις κιρσές χωρίς χειρουργική επέμβαση. Για να το κάνετε αυτό, παραγγείλετε κρέμα από κιρσόγια καθαρά πόδια. Οι κατασκευαστές κρέμας ισχυρίζονται ότι όταν χρησιμοποιείτε την κρέμα, θα έχετε το αποτέλεσμα\nχωρίς οδυνηρή θεραπεία\nμε εγγύηση αποτελέσματος\nξεκινώντας από την πρώτη εβδομάδα χρήσης\nΕάν με οποιονδήποτε τρόπο θέλετε να κάνετε χωρίς χειρουργική επέμβαση και να μην πάτε κάτω από το μαχαίρι του χειρουργού, η θεραπεία των κιρσών με βδέλλες μπορεί να αποτελέσει την πρίζα σας. Αλλά μην ξεχνάτε ότι μπορείτε να χρησιμοποιήσετε ξίδι μηλίτη μήλου. Πώς να το εφαρμόσετε, ακολουθήστε αυτόν τον σύνδεσμο.\nΣε κάθε περίπτωση, αν οι φλέβες στα πόδια σας ενοχλούν, υποψιάζεστε ή είστε βέβαιοι ότι έχετε φλεβίτιδα, πηγαίνετε στον γιατρό που θα εκτιμήσει τη σοβαρότητα της νόσου σας και σε καμία περίπτωση δεν θα κάνετε τη δική σας διάγνωση και δεν θα υποβληθείτε σε αυτοθεραπεία. Και να είσαι υγιής!\nΑγαπητοί μου αναγνώστες! Εάν αυτό το άρθρο ήταν χρήσιμο για εσάς, τότε το μοιραστείτε με τους φίλους σας κάνοντας κλικ στα κουμπιά κοινωνικής δικτύωσης. δίκτυα. Είναι επίσης σημαντικό για μένα να γνωρίζω τη γνώμη σας για το τι διαβάζετε, να γράφετε γι 'αυτό στα σχόλια. Θα σας ευχαριστήσω πολύ.\nΣας εύχομαι καλή υγεία, Taisiya Filippova


Αnd Just Like That: Η Peloton σκέφτεται να κινηθεί νομικά κατά του Sex And The City μετά τον θάνατο του Mr. Big - Suxnotita.gr\nΑρχική ΔΙΑΣΚΕΔΑΣΗ Αnd Just Like That: Η Peloton σκέφτεται να κινηθεί νομικά κατά του...\nΠολλοί ήταν αυτοί που σοκαρίστηκαν μετά την εξέλιξη, από το πρώτο επεισόδιο κιόλας, στη νέα σειρά του Sex And The City με το όνομα Αnd Just Like That. Το κείμενο περιέχει spoiler. Ο αγαπημένος χαρακτήρας της σειράς Mr. Big πέθανε στα χέρια της Κάρι Μπράντσο κατά τη διάρκεια της γυμναστικής του πάνω σε ένα ποδήλατο.\nO «Τζον Πρέστον», γνωστότερος με το προσωνύμιο «Mr Big» παθαίνει καρδιακή προσβολή έπειτα από εντατική άσκηση σε ένα στατικό ποδήλατο Peloton. Η σκηνή, που διαρκεί αρκετά λεπτά, χάρισε στο συγκεκριμένο επεισόδιο τον τίτλο του: «Και έτσι απλά… ο Big πέθανε».\nΤώρα η εταιρεία εξοπλισμού γυμναστικής Peleton θα μπορούσε να μηνύσει το HBO για τη σκηνή στο And Just Like That όπου ο αγαπημένος χαρακτήρας της σειράς χάνει τη ζωή του πάνω σε ένα από τα ποδήλατά της.\nΗ δικηγόρος πνευματικής ιδιοκτησίας και ψυχαγωγίας Nancy C. Prager ισχυρίστηκε ότι η Peleton θα μπορούσε ενδεχομένως να μηνύσει το δίκτυο HBO με βάση τη συμφωνία τοποθέτησης προϊόντος.\nΗ Prager λέει ότι δεν είναι σίγουρη εάν η σειρά είχε συμφωνία με την Peleton, αλλά είπε ότι η εταιρεία παραγωγής πρέπει να έχει «ειδική» άδεια χρήσης του προϊόντος ή των λογότυπών του.\nΗ εταιρεία μπορεί να ισχυριστεί ότι η εικόνα της απεικονίστηκε με τέτοιο τρόπο που «αμαύρωσε» τη μάρκα και αυτό που αντιπροσωπεύουν, όπως φάνηκε από την πτώση των μετοχών της εταιρείας.\nΗ εταιρεία θα μπορούσε επίσης να κινηθεί νομικά εναντίον του HBO εάν δεν είχε ενημερωθεί για το πώς θα χρησιμοποιούνταν το προϊόν της στην σειρά.\nΗ Peloton κάνει ρελάνς με Ράιν Ρέινολντς και… Mr. Big\nΟ Ράιν Ρέινολντς είναι εδώ για να σώσει την Peloton, αφηγούμενος μια νέα διαφήμιση που είναι άμεση απάντηση στην οργή για τον θάνατο του Mr. Big στη νέα σειρά «SATC».\nΟ ηθοποιός μόλις δημοσίευσε ένα ξεκαρδιστικό κλιπ διάρκειας 38 δευτερολέπτων, κάτι που η Peloton προφανώς χρησιμοποίησε τις τελευταίες ημέρες. Δείχνει τον Κρις Νοθ, ο οποίος υποδύεται τον έρωτα της Σάρα Τζέσικα Πάρκερ σε όλη της σειράς, να φλερτάρει με την ηθοποιό Τζες Κινγκ.\nΗ Peloton είπε ότι ο Big δεν πέθανε ως αποτέλεσμα της ποδηλασίας, αλλά εξαιτίας της ζωής που έκανε πριν. Ένας εκπρόσωπος της εταιρείας απάντησε: «Ο κύριος Big έζησε αυτό που πολλοί θα αποκαλούσαν μεγάλη ζωή. Συμπεριλαμβανομένων κοκτέιλ, πούρων και κατανάλωση μπριζολών. Διέτρεχε σοβαρό κίνδυνο καθώς είχε προηγούμενο καρδιακό επεισόδιο στην 6η σεζόν».\nΈτσι στο κλιπ ο Ρέινολντς ενημερώνει για τα θετικά της γυμναστικής και του ποδηλάτου σχολιάζοντας στο τέλος «είναι ζωντανός».\nΠροηγούμενο άρθροΠέθανε ο Άγις Κυνηγόπουλος\nΕπόμενο άρθροΔίπλωμα οδήγησης: Ηλεκτρονικά από σήμερα η ανανέωσή του και το αντίγραφο άδειας κυκλοφορίας


Που θα βρω στην Αθηνα αυγα απο κοτες παπιες γαλοπουλες;\nΠεριστέρια - Οικόσιτα Πτηνά\nΓενικά Θέματα για Οικόσιτα Πτηνά\nΣυζήτηση με θέμα Που θα βρω στην Αθηνα αυγα απο κοτες παπιες γαλοπουλες;, που ξεκίνησε από Νικολαος Λετας, στο Forum 'Γενικά Θέματα για Οικόσιτα Πτηνά' του PetBirds, 22 Δεκ 2008.\nκαλησπερα και απο μενα.θα ηθελα να ρωτησω αν ξερει καποιος να μου πει αν στην Αθήνα υπαρχει καποιος που να πουλα αυγα απο διαφορα ειδη πουλιων,οπως κοτες παπιες γαλοπουλες,γιατι αυγα βρισκω μονο οταν παω στο χωριο και πριν ενα χρονο εφερναν σε ενα σουπερ μαρκετ αυγα ορτυκιου και μαλιστα ειχα και 3 μικρα απο 12 αυγα βεβαια.δεν εχω ξαναβρει ομως και ετσι εχω παρατησει την βελτιωση της μηχανης μου γιατι απλα δεν μπορουσα να την δοκιμασω.\nΔηλαδη αγορασες αυγα ορτυκιου απο το ουπερ μαρκετ κι απο αυτα εβγαλες πουλακια...μου φαινεται παραδοξο!νομιζα οτι δενμπορουν να εκκολαφθουν μετα απο τοσες μερες στο σουπερ μαρκετ!εκτος αν δεν καταλαβα καλα!\nκαλα καταλαβες.ελεγχα ημερομινιες,φυσικα δεν εβγαιναν ολα.και ηταν τα μοναδικα,αργοτερα αγορασα ξανα και ξανα αλλα τιποτα,απλα ρισκαρα επειδη ξερω πως τα ορτυκια για να γεννησουν θελουν να υπαρχει και αρσενικο.μηπως ξερει καποιος που μπορω να βρω διαφορα αυγα?\nΑυγα απο εκτροφεια κυνηγετικων συλλογων η' δασαρχειων ...\nμια πολυ καλη λυση ειναι να απευθυνθεις σε pet shop


ΤΟ ΚΑΣΕΤΟΦΩΝΟ ΤΗΣ ΝΤΑΛΙΚΑΣ: Oldboy\nΈνας τύπος κλειδώνεται μέσα σ'ένα δωμάτιο ξενοδοχείου για 15 χρόνια, χωρίς να ξέρει τους λόγους ή τα αιτήματα του απαγωγέα του και τρέφεται μόνο με τηγανιτά dumplings. Κάποια στιγμή, βλέπει στην τηλεόραση πως η γυναίκα του δολοφονήθηκε, η κόρη του δόθηκε σε ανάδοχη οικογένεια κι αυτός αναζητείται σαν ο υπ'αριθ. 1 ύποπτος. Για να μην τρελαθεί (ή αυτοκτονήσει) παίζει μποξ με τους τοίχους. Ξαφνικά, 15 χρόνια μετά, βρίσκεται ελεύθερος στην ταράτσα ενός κτιρίου, με καινούργιο κουστούμι κι ένα κινητό στα χέρια.\nΣιγά σιγά, και με τη βοήθεια μιας σούσι-σεφ (την οποία και καψουρεύεται) ανακαλύπτει στοιχεία για τον απαγωγέα του, τον βρίσκει, κι εκείνος του προτείνει μια συμφωνία : αν καταφέρει να βρει για ποιον λόγο τον απήγαγε, θ'αυτοκτονούσε. Αν όχι, θα τον σκότωνε.\nΓια όποιον έχει δει αυτό το αριστούργημα η συνέχεια είναι γνωστή. Για τους άλλους, πάτε να το δείτε.\nΤην σκηνοθέτησε ο Park Chan-wook και πρωταγωνιστούν οι Choi Min-sik, Yu Ji-tae και Kang Hye-jeong. Πρωτοβγήκε στις αίθουσες στη Νότια Κορέα το Νοέμβρη του 2003 και στην Ευρώπη τον Οκτώβρη του 2004, αφού λίγους μήνες πριν είχε κερδίσει το Grand Prix στο φεστιβάλ των Καννών, κάνοντας τον διευθυντή του (έναν κάποιον Quentin Tarantino) να πάθει ταράκουλο και να απομείνει ειδική μνεία.\nΓια τη μουσική δεν έχω να πω πολλά πράγματα. Μόνον ότι ο Κύριος Jo Yeong-wook, αν ζούσε σε εποχές Αναγέννησης ή κάπου εκεί κοντά, ο χάρτης της μουσικής δεν θα ήταν αυτός που είναι.\nΑκούστε και τα λέμε.\nΓια την Μάμπα εξαιρετικά.\nΑναρτήθηκε από Green_revenger στις 6:38 π.μ.


Παράλογες εποχές με παράλογα συναισθήματα - Εναλλακτική Δράση\nΆρθρα με νόημα..., Δημοφιλή άρθρα, Συναισθήματα\nΠαράλογες εποχές με παράλογα συναισθήματα. Αγάπη που μετατράπηκε σε ξινό σταφύλι του Αυγούστου, που κόβεται από ασυναίσθητα χέρια. Ο Έρως από γιος της Αφροδίτης έγινε γιος του Ερμή, το πάθος της μιας νύχτας και αμνησία του πρωινού. Γεμίσαμε την ζωή παραμύθια και Αισώπους και ξεχάσαμε την ειλικρίνεια της αγάπης, αποσιωπήσαμε την φωνή της καρδιάς, κάναμε τον ερωτά αγέρα δίχως μαγεία.\nΤι έγινε; Στέρεψαν τα μάτια της θάλασσας και δεν προσδίδουν πια ρομαντισμό; Ζούμε σε εποχή που δεν ανθίζουν τα τριαντάφυλλα; Δώστε στον κόσμο συμβιβασμούς, ορμόνες και άψυχα κορμιά… μια χαρά την βολεύει έτσι…! Ωραία πράγματα!\nΚατά τα άλλα ανοίγεις sites, social media και διαβάζεις αναλύσεις, γιατί οι άντρες και οι γυναίκες άλλαξαν, γιατί οι ρόλοι μεταστράφηκαν, γιατί το κυνήγι του ανικανοποίητου έγινε τρόπος ζωής, γιατί οι άνθρωποι χάθηκαν στην διαδρομή, ψάχνοντας να βρούνε ποιος τύπος τους ταιριάζει και τι προσωπικότητα έχουν τελικά. Τα υποκατάστατα έγιναν πλέον αναγκαία συνήθεια για να γεμίσει το κενό μέσα μας. Έχουμε χάσει παντελώς το τόπι.\nΣτην παράλογη κοινωνία που φτιάξαμε, μετά τόσα προβλήματα ένα πράγμα έμενε καθαρό, ειλικρινές και εσώψυχο, έπρεπε και αυτό να το διαστρεβλώσουμε… σαν την κληματαριά. Μιας και μπήκε για τα καλά το φθινόπωρο, ακούστε λιγάκι την φωνή της καρδούλα σας και όχι τις “ορμονικές αναλύσεις” και στο τέλος θα είστε ποιο ευτυχισμένοι. Παρότι η λογική κοιμάται, τουλάχιστον ξυπνήστε λίγο το ρομαντισμό!\nΓιατί το μόνο μέλλον που αξίζει συμπεριλαμβάνει τους πάντες (βίντεο)


Εβδομαδιαίες Αστρολογικές προβλέψεις (22 έως 28 Μαΐου 2017) – MY SELVI\nΜε την Νέα Σελήνη στους Διδύμους, στις 25 Μαΐου, ποντάρεις στην επικοινωνιακή σου δυνατότητα, παίζεις με την εξωστρέφεια και βγάζεις τα απωθημένα σου.\nΕρωτικά με τετράγωνο Αφροδίτης, Πλούτωνα γράφεις ερωτικά πάθη, αφήνεις σημάδια και ταυτίζεσαι επικίνδυνα με τις ….ανικανοποίητες επιθυμίες σου; Ερμής, Ποσειδώνας χαϊδεύει αυτιά, σε κανακεύει και υπόσχεται τον ουρανό με τα άστρα. Μπελάς και μπέρδεμα!!\nΚαρκίνε α’ δεκαημέρου, φιλικές σχέσεις, κοινωνική δικτύωση και νέα πρόσωπα μπαίνουν στη ζωή σου. Επαγγελματικές συζητήσεις γύρω από προσωπικούς στόχους. Καρκίνε β’ δεκαημέρου, σε περίεργη φάση βρίσκεσαι, έχεις αναταράξεις σε ερωτικά θέματα, άλλαξες πολλές φορές γνώμη για τη σχέση σου και μήπως έχεις πελαγώσει; Ακολούθησε τη λογική. Οικονομικά μπερδέματα. Καρκίνε γ’ δεκαημέρου, αρκετά ζορίζεσαι από το περιβάλλον σου, μια απογοήτευση θα πάρεις από ένα φιλικό σου πρόσωπο ή τον/την σύντροφο σου και είσαι μες στα νεύρα. Προσοχή σε θέματα υγείας. Ξεκούραση και καλή διατροφή θα σε ωφελήσουν.\nΛέοντα α’ δεκαημέρου, περισσότερες ευκαιρίες σε επαγγελματικά ζητήματα, ανοίγουν πόρτες και θα βελτιωθούν και τα έσοδα σου. Ευκαιρίες μέσα στον επαγγελματικό χώρο. Λέοντα β’ δεκαημέρου, ερωτικά σκαμπανεβάσματα, δυσκολίες, μυστικά και αποκαλύψεις που μπορούν να σε εκθέσουν, βάζουν διλήμματα και αναρωτιέσαι για το τι πρέπει να κάνεις. Οικονομικά καλύτερα. Λέοντα γ’ δεκαημέρου, θέλεις να δικτυωθείς, να ανοίξεις τις επαφές σου και τον κύκλο σου και είσαι όλο πιο κοντά στους στόχους σου. Επιτυχία, δημόσιες επαφές και κλείσιμο συμφωνιών. Ερωτικά μηνύματα σε ξεσηκώνουν.\nΠαρθένε α’ δεκαημέρου, χρόνος για ταξιδάκια αλλά και για νέες γνωριμίες υπάρχει και μπορείς να ανανεωθείς μέσα από φλερτ και ρομαντικές συζητήσεις. Δώσε έμφαση σε σπουδές και σε επαγγελματικά ζητήματα. Παρθένε β’ δεκαημέρου, μπορεί και να ερωτευτείς το (λάθος) πρόσωπο, να πειραματιστείς σε ξένες αγκαλιές ή να υποδυθείς ότι αγαπάς. Μυστικά αρκετά που μπλοκάρουν την εξέλιξη σου. Προσπάθησε να ξεκαθαρίσεις. Παρθένε γ’ δεκαημέρου, για να απαλλαχθείς από ότι/όποιον σε ενοχλεί, πρέπει να κάνεις την επανάσταση σου και είσαι αρκετά πιο σίγουρος τώρα, για τον εαυτό σου αλλά και για τις επιθυμίες σου. Τύχη μέσα από δουλειά και κοινωνικές συναναστροφές αλλάζουν τη διάθεση σου.\nΙχθύ α’ δεκαημέρου, επαφές με συγγενείς, αλλά και μέσα από το διαδίκτυο ευνοούνται και διαχειρίζεσαι καλύτερα τις υποθέσεις σου, αλλά και πρωτίστως τα συναισθήματα σου. Υπάρχουν πράγματα, ωστόσο που πρέπει να αλλάξεις. Ιχθύ β’ δεκαημέρου, ευνοείσαι, εάν ασχολείσαι με την Τέχνη ή παίρνεις μέρος σε συλλογικές δραστηριότητες και θα ζήσεις μια ξαφνική επιτυχία. Ερωτικά συνεχίζεις να μπερδεύεσαι ή να μπερδεύεις. Δεν έχεις αποφασίσει.. Ιχθύ γ’ δεκαημέρου, προσπάθησε να βγεις από τη θέση του θύματος και διεκδίκησε τη ψυχολογία του νικητή. Μην επαναπαύεσαι στις «ήττες» και δείξε το καλύτερο σου πρόσωπο. Διαπραγματεύσου τους όρους σου.